Откриване на пленарната сесия: В деня срещу смъртното наказание ЕП приветства освободените български медици
Институции
2007-10-10 - 16:59
Председателят на ЕП г-н Hans-Gert Pöttering откри допълнителната пленарна сесия на ЕП, която ще се проведе днес и утре в Брюксел. Евродепутатите приветстваха с ръкопляскания освободените български медици, които са на посещение в Парламента и присъстваха на откриването на пленарната сесия, което съвпада със Световния/Европейски ден срещу смъртното наказание.
Председателят на ЕП припомни, че 10-ти октомври не е само световен ден за борба срещу смъртното наказание, но и Европейски след като Съветът на Европа с подкрепата на ЕП и ЕК го обяви за такъв на 27-ми септември тази година. Г-н Hans-Gert Pöttering изрази радостта на ЕП, че именно в този ден българските медици, които неотдавна се разминаха със смъртното наказание "са наши гости и са сред нас днес". Председателят на ЕП припомни, че през повече от осемте години, през които медиците бяха неправомерно лишени от свобода Европейският парламент твърдо се обявяваше против смъртното наказание и нееднократно призоваваше либийските власти да освободят българските сестри и палестинския лекар.
Членовете на ЕП приветстваха с ръкопляскания Кристияна Вълчева, Нася Ненова, Валентина Сиропуло, Валя Червеняшка, Снежана Димитрова, д-р Здравко Георгиев и палестинският лекар с българско гражданство Ашраф ал-Хаджудж.
Днес и утре Кристияна Вълчева, Нася Ненова, Валентина Сиропуло, Валя Червеняшка, Снежана Димитрова, д-р Здравко Георгиев и палестинският лекар с българско гражданство Ашраф ал-Хаджудж са на посещение в Европейския парламент по покана на председателя на ЕП Hans - Gert P ö ttering . По време на визитата те имат срещи с всички политически групи.
Посещението е организирано съвместно с българското Народно събрание и постоянното представителство на България в Брюксел.
Европейският парламент многократно е изразявал подкрепата си за българските медици по време на процеса в Либия, включително и в докладите за напредъка на България преди присъединяването й към Европейския съюз. На 18 януари тази година Европейският парламент прие с 567 гласа "за", един "против" и седем "въздържали се" резолюция, с която осъди смъртните присъди, призова Полковник Кадафи да направи необходимото за незабавното освобождаване на медиците, а при липса на положителен изход от делото, Комисията и Съветът да обмислят преразглеждане на общата политика на ЕС към Либия.
На 26-ти април в годишния си доклад за 2006 г. за състоянието на правата на човека по света и политиката на ЕС в тази област Европейският парламент потвърди подкрепата си за българските медицински сестри, осъдени на смърт в Либия и поиска от Комисията преразглеждане на политиката с Джамахирията, "така че да намери по-ефективен подход към бързото решаване на въпроса и да сложи край на осемте години агония и скандалното нарушаване на правата на човека.” Председателят на ЕП Hans-Gert Pöttering лично се ангажира с каузата на българските медици. На 18-ти април 2007 г. той се срещна, със съдействието на бившия председател на ЕП Пат Кокс и оглавяваната от него неправителствена организация "Европейското движение", с четирима от роднините на сестрите. Тогава той изрази желанието си да види медиците свободни и заедно със семействата си.
По време на официалното си посещение в България на 19-ти и 20-ти април г-н P ö ttering отново изрази подкрепата и солидарността на ЕП.
На 11-ти юли председателят на ЕП Hans - Gert P ö ttering направи изказване в пленарна зала по повод потвърждаването на смъртните присъди на българските медицински сестри и палестинския доктор в Либия, потвърди фундаменталната опозиция на ЕП на смъртната присъда, "която е в разрез с човешкото достойнство", изрази солидарността си с жертвите на епидемията от СПИН в болницата в Бенгази и призова либийските власти да освободят петте българки и палестинския доктор. На 18-ти юли председателят на Европейския парламент Hans-Gert Pöttering приветства решението на либийските власти за замяна на смъртните присъди на петте български медицински сестри и палестинския лекар с доживотен затвор. Той изрази надежда, че това ще допринесе за нормализиране на отношенията между ЕС и Либия.
На 24-ти юли председателят на Европейския парламент Hans-Gert Pöttering приветства освобождаването на българските медици.
На 10-ти септември осемнайсетте български членове на Европейския парламент изпратиха писмо до г-н Hans - Gert P ö ttering , в което изразиха благодарност към всички, които са подкрепили усилията за освобождаването на българските медици. Българските евродепутати подчертаха приноса на Европейския парламент, както и на останалите институции на ЕС и страните членки, и благодариха за тяхната подкрепа.
Също така осемнайсетте приветстваха идеята медиците да посетят Европейския парламент по покана на г-н Hans-Gert Pöttering, която председателят на ЕП е споделил още на 24 юли 2007 г. в разговор с председателя на Народното събрание на Република България Георги Пирински.
Пленарна сесия: Акценти
Подготовка за Европейския съвет в Лисабон
Пленарната сесия започва с дебат за предстоящата неформална среща на Европейския съвет на 18 и 19 октомври в Лисабон. Държавният секретар по европейските въпроси на Португалия Manuel Lobo Antunes ще участва в дебата от името на председателството.
Състав на Европейския парламент след 2009 година
ЕП ще обсъди и гласува предложението на Комисията по конституционните въпроси относно разпределението на местата за евродепутати по държави в следващия Парламент, който ще бъде избран през 2009 г. Парламентарната комисия предлага броят на българските депутати да остане 18. Европейски ден за борба срещу смъртното наказание
В началото на пленарната сесия на 10-ти октомври, който беше обявен за Европейски ден срещу смъртното наказание от Съвета на Европа, председателят на ЕП Hans - Gert P ö ttering ще направи изявление по този повод.
По-голяма прозрачност на финансирането за селскостопанските производители в ЕС
ЕП ще гласува консултативен доклад относно предложение на Комисията за подобряване на прозрачността на финансирането за земеделските производители от ЕС. Комисията по земеделието приветства предложението за изменения в съответния регламент и предлага допълнителни промени с цел още по-голяма прозрачност. Членовете на парламентарната комисия предлагат всички национални списъци с бенефициери от директните помощи на ЕС да се публикуват в Интернет и да се сложат линкове в интернет страницата на Комисията към интернет страниците на разплащателните агенции в държавите-членки.
Морска политика на Европейския съюз
Европейската комисия ще представи стратегията си за "морска политика на Европейския съюз". Съветът на министрите по транспорта ще обсъдят пакета от мерки през ноември и декември, след което на 13-ти декември Европейският съвет ще разгледа и приеме план за действие за създаване на интегрирана морска политика.
Призив за стратегия за увеличаване на летищния капацитет в Европа
В ЕС нарастването на въздушния трафик е с 5,2 % годишно, което означава, че до 2025 г. търсенето на полети ще бъде 2,5 пъти по-високо, отколкото през 2003 г. Повече от 60 летища няма да имат капацитета да се справят с търсенето (3,7 млн. полета годишно биха останали необслужени). В тази връзка Европейският парламент ще обсъди доклад от Комисията по транспорта, който призовава за генерален план за увеличаване на летищния капацитет в Европа.
Споразумение "Открито небе" между ЕС и САЩ
ЕП ще обсъди и гласува консултативния доклад от Комисията по транспорта относно споразумението за въздушен транспорт между ЕС и САЩ, което беше подписано на срещата на върха между ЕС и САЩ на 30-ти април 2007 г. Съветът одобри споразумението и реши влизането му в сила от март 2008 г.
20071008IPR11350
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
