ВЪПРОС С ИСКАНЕ ЗА УСТЕН ОТГОВОР H-0029/10
за времето за въпроси на месечната сесия през Февруари 2010
съгласно член 116 от Правилника за дейността на ЕП
от
Charalampos Angourakis
към Комисията
Относно: Рискове, свързани с използването на здравето за търговски цели
Преодоляването на проблема с вируса на новия грип разкри рисковете от политиките за придаване на комерсиален дух на здравеопазването и социалното осигуряване. Селективно бяха представени данни, а в епидемиологичните изследвания бяха констатирани проблеми, като по този начин се създаде известно объркване по отношение на използването на новата ваксина и възникнаха съмнения във връзка с необходимостта от обявяване на пандемия. По-ясно се разкри липсата на персонал и инфраструктури в публичните здравни служби, по-специално липсата на обществени първични здравни грижи.
Как Комисията оценява действията на мултинационалните фармацевтични компании, които, в името на печалбата, излагат на опасност общественото здраве?
