A7-0081/2010
26.3.2010
ДОКЛАД
относно освобождаването от отговорност във връзка с изпълнението на бюджета на Европейската агенция за морска безопасност за финансовата 2008 година
(C7‑0192/2009 – 2009/2121(DEC))
Комисия по бюджетен контрол
Докладчик:
Véronique Mathieu
PE 430.484v03-00
СЪДЪРЖАНИЕ
1. ПРЕДЛОЖЕНИЕ ЗА РЕШЕНИЕ НА ЕВРОПЕЙСКИЯ ПАРЛАМЕНТ.............................3
2. ПРЕДЛОЖЕНИЕ ЗА РЕШЕНИЕ НА ЕВРОПЕЙСКИЯ ПАРЛАМЕНТ.............................5
3. ПРЕДЛОЖЕНИЕ ЗА РЕЗОЛЮЦИЯ НА ЕВРОПЕЙСКИЯ ПАРЛАМЕНТ......................6
СТАНОВИЩЕ на комисията по транспорт и туризъм ...................................10
РЕЗУЛТАТ ОТ ОКОНЧАТЕЛНОТО ГЛАСУВАНЕ В КОМИСИЯ...................................13
1. ПРЕДЛОЖЕНИЕ ЗА РЕШЕНИЕ НА ЕВРОПЕЙСКИЯ ПАРЛАМЕНТ
относно освобождаването от отговорност във връзка с изпълнението на бюджета на Европейската агенция за морска безопасност за финансовата 2008 година
( C7‑0192/2009 – 2009/2121(DEC) )
Европейският парламент ,
– като взе предвид окончателните годишни отчети на Европейската агенция за морска безопасност за финансовата 2008 г.,
– като взе предвид доклада на Сметната палата относно годишните отчети на Европейската агенция за морска безопасност за финансовата 2008 г., придружен от отговорите на Агенцията
ОВ C 304 15.12.2009 г., стр. 55. ,
– като взе предвид препоръката на Съвета от 16 февруари 2010 г. (5827/2010 – C7‑0061/2010 ),
– като взе предвид член 276 от Договора за ЕО и член 319 от ДФЕС,
– като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности
ОВ L 248, 16.9.2002, стр. 1. , и по-специално член 185 от него,
– като взе предвид Регламент (ЕО) № 1406/2002 на Европейския Парламент и на Съвета от 27 юни 2002 година за създаване на Европейска агенция за морска безопасност
ОВ L 208, 5.8.2002, стр. 1. , и по-специално член 19 от него,
– като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002
ОВ L 357, 31.12.2002, стр. 72. , и по-специално член 94 от него,
– като взе предвид член 77 и Приложение VI към своя правилник,
– като взе предвид доклада на комисията по бюджетен контрол и становището на комисията по транспорт и туризъм ( A7‑0081/2010 ),
1. освобождава от отговорност изпълнителния директор на Европейската агенция за морска безопасност във връзка с изпълнението на бюджета на Агенцията за финансовата 2008 г.;
2. представя своите забележки в резолюцията по-долу;
3. възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция за морска безопасност, на Съвета, Комисията и Сметната палата и да осигури публикуването му в Официален вестник на Европейския съюз (серия L).
2. ПРЕДЛОЖЕНИЕ ЗА РЕШЕНИЕ НА ЕВРОПЕЙСКИЯ ПАРЛАМЕНТ
относно приключването на сметките на Европейската агенция за морска безопасност за финансовата 2008 година
( C7‑0192/2009 – 2009/2121(DEC) )
Европейският парламент ,
– като взе предвид окончателните годишни отчети на Европейската агенция за морска безопасност за финансовата 2008 г.,
– като взе предвид доклада на Сметната палата относно годишните отчети на Европейската агенция за морска безопасност за финансовата 2008 г., придружен от отговорите на Агенцията
ОВ C 304 15.12.2009 г., стр. 55. ,
– като взе предвид препоръката на Съвета от 16 февруари 2010 г. (5827/2010 – C7‑0061/2010 ),
– като взе предвид член 276 от Договора за ЕО и член 319 от ДФЕС,
– като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности
ОВ L 248, 16.9.2002, стр. 1. , и по-специално член 185 от него,
– като взе предвид Регламент (ЕО) № 1406/2002 на Европейския Парламент и на Съвета от 27 юни 2002 година за създаване на Европейска агенция за морска безопасност
ОВ L 208, 5.8.2002, стр. 1. , и по-специално член 19 от него,
– като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002
ОВ L 357, 31.12.2002, стр. 72. , и по-специално член 94 от него,
– като взе предвид член 77 и Приложение VI към своя правилник,
– като взе предвид доклада на комисията по бюджетен контрол и становището на комисията по транспорт и туризъм ( A7‑0081/2010 ),
1. одобрява приключването на сметките на Европейската агенция за морска безопасност за финансовата 2008 г.;
2. възлага на своя председател да предаде настоящото решение на изпълнителния директор на Европейската агенция за морска безопасност, на Съвета, Комисията и Сметната палата и да осигури публикуването му в Официален вестник на Европейския съюз (серия L).
3. ПРЕДЛОЖЕНИЕ ЗА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
съдържащо забележките, които са неразделна част от решението относно освобождаването от отговорност във връзка с изпълнението на бюджета на Европейската агенция за морска безопасност за финансовата 2008 година
( C7‑0192/2009 – 2009/2121(DEC) )
Европейският парламент ,
– като взе предвид окончателните годишни отчети на Европейската агенция за морска безопасност за финансовата 2008 г.,
– като взе предвид доклада на Сметната палата относно годишните отчети на Европейската агенция за морска безопасност за финансовата 2008 г., придружен от отговорите на Агенцията
ОВ C 304 15.12.2009 г., стр. 55. ,
– като взе предвид препоръката на Съвета от 16 февруари 2010 г. (5827/2010 – C7‑0061/2010 ),
– като взе предвид член 276 от Договора за ЕО и член 319 от ДФЕС,
– като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности
ОВ L 248, 16.9.2002, стр. 1. , и по-специално член 185 от него,
– като взе предвид Регламент (ЕО) № 1406/2002 на Европейския Парламент и на Съвета от 27 юни 2002 година за създаване на Европейска агенция за морска безопасност
ОВ L 208, 5.8.2002, стр. 1. , и по-специално член 19 от него,
– като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002
ОВ L 357, 31.12.2002, стр. 72. , и по-специално член 94 от него,
– като взе предвид член 77 и Приложение VI към своя правилник,
– като взе предвид доклада на комисията по бюджетен контрол и становището на комисията по транспорт и туризъм ( A7‑0081/2010 ),
А. като има предвид декларацията на Сметната палата, че е получила достатъчна увереност, че годишните отчети за финансовата 2008 година са надеждни и точни и че свързаните с тях операции са законосъобразни и редовни,
Б. като има предвид, че на 23 април 2009 г. Парламентът освободи от отговорност изпълнителния директор на Европейската агенция за морска безопасност във връзка с изпълнението на бюджета на Агенцията за финансовата 2007 година
ОВ L 255, 26.9.2009 г., стр. 172. и в резолюцията, придружаваща решението за освобождаване от отговорност, Парламентът, наред с другото,
- отбеляза забележката на Сметната палата, че през 2007 г. са извършени 32 трансфера на бюджетни кредити и критиката й относно големия брой трансфери на бюджетни кредити,
- установи, че както и през 2006 г. Сметната палата е констатирала, че са били поети правни задължения преди съответните бюджетни задължения,
- призова Агенцията да гарантира използването на прозрачни и недискриминационни процедури за набиране на персонал, по-специално чрез осигуряване участието на Комитета по персонала,
Изпълнение
1. изразява разочарование, че Агенцията не изготви многогодишна работна програма и че годишната й работна програма не беше свързана с бюджета й за поетите задължения; подчертава, че е важно Агенцията да определи в рамките на своето планиране конкретни, измерими, постижими, реалистични и срочни цели (SMART) и уместни, приемливи, достоверни, прости и устойчиви показатели (RACER), с цел оценка на своите резултати; въпреки това отбелязва отговора на Агенцията, която уверява, че е подобрила своята работна програма за 2009 г. чрез определянето на цели и ключови показатели за изпълнение и въвеждането на по-добра система за планиране на ресурсите; ето защо отправя искане тази стратегия да бъде представена на Парламента във възможно най-кратки срокове; също така приканва Агенцията да разгледа възможността за въвеждане на диаграма на Гант в планирането на всяка своя оперативна дейност с цел бързо отчитане на времето, което всеки служител посвещава на даден проект и насърчаване на използването на подход, ориентиран към постигането на резултати;
2. изисква от Агенцията да представи под формата на таблица, приложена към следващия доклад на Сметната палата, съпоставка между резултатите, постигнати през разглежданата година за освобождаване от отговорност, и тези, постигнати в рамките на предходната финансова година, с цел да се даде възможност на органа по освобождаване от отговорност да направи по-добра оценка на резултатите от дейността на Агенцията през две последователни години;
Бюджетно и финансово управление
3. приветства факта, че Сметната палата счита, че отчетите на Агенцията за 2008 г. са надеждни, а свързаните с тях операции са като цяло законосъобразни и редовни;
4. отбелязва, че Агенцията е получила 44 300 000 евро в бюджетни кредити за поети задължения и 46 890 000 евро в бюджетни кредити за плащания от бюджета на Съюза за 2008 г.;
5. оценява като тревожен факта, че през 2008 г. Сметната палата отново е установила голям брой трансфери на бюджетни кредити (52 през 2008 г. и 32 през 2007 г.); отбелязва отговора на Агенцията, според който трансферите на бюджетни кредити за административни разходи са ограничени за времевия период 2008—2009 г. вследствие на преместването на Агенцията в сградата й за дългосрочно ползване; по-специално изразява загриженост във връзка с факта, че между юни и ноември 2008 г. към бюджетните редове за административни разходи са прехвърлени бюджетни кредити за разходи за персонал в размер над 2 000 000 евро и така размерът на бюджетните кредити, пренесени за 2009 г., се е увеличил, а сумата, която следва да бъде възстановена на Комисията, е намаляла; въпреки това отбелязва отговора на Агенцията, която поема ангажимент да продължи да полага усилия за подобряване на планирането и проследяването и съответно за намаляване на броя на бюджетните изменения;
6. установи, че, както през 2006 г. и 2007 г., Сметната палата отново е констатирала, че са били поети правни задължения преди съответните бюджетни задължения; в тази връзка призовава Агенцията да засили усилията си по отношение на обучението и комуникацията, за да се избегнат подобни ситуации в бъдеще; освен това изисква в годишния отчет за дейността на Агенцията за 2009 г. да се докладва за предприетите в тази връзка мерки;
7. отбелязва, че през 2008 г. в отчетите на Агенцията са записани приходи от лихви в размер на 519 598, 10 евро, от които 472 251,18 евро вече са изплатени на Генерална дирекция „Енергетика и транспорт”, а останалите 47 346,92 евро са записани като начисления; заключава от годишните отчети и размера на разходите за лихви, че Агенцията разполага трайно с извънредно висок размер парични средства в наличност; със задоволство отбелязва, че към 31 декември 2008 г. паричните средства в наличност на Агенцията възлизат само на 3 610 677,41 евро; изисква от Комисията да провери какви възможности съществуват за съдействие за повишаване на значението на ориентираното спрямо потребностите управление на паричните средства съобразно член 15, параграф 5 от Регламент (ЕО, Евратом) № 2343/2002, както и че са необходими концептуални промени, с цел трайно поддържане на възможно най-ниско равнище на паричните средства в наличност на Агенцията;
Вътрешен одит и човешки ресурси
8. признава, че към края на 2008 г. Агенцията е изпълнила 25 от общо 32-те препоръки, отправени от службата за вътрешен одит от 2006 г. досега; отбелязва, че препоръките, определени като „много важни”, се отнасят до: приемането на правилата за прилагане на Правилника за длъжностните лица по отношение на набирането на срочно наети служители в съответствие с Правилника за длъжностните лица; проверките в рамките на процедурата за подбор с цел да се гарантира по-голяма прозрачност и равно третиране на кандидатите; разработването на стратегия за планиране на кариерата (включително дейности, свързани с обучение, подготовка и наставничество) и по-добро планиране на човешките ресурси;
oo o
9. по отношение на други забележки, придружаващи решението за освобождаване от отговорност, които имат хоризонтален характер, се позовава на своята резолюция от хх април 2010 г.
Приети текстове, P7_TA-PROV(2010)... относно резултатите от дейността, финансовото управление и контрола на агенциите.
23.2.2010
СТАНОВИЩЕ на комисията по транспорт и туризъм
на вниманието на комисията по бюджетен контрол
относно освобождаването от отговорност във връзка с изпълнението на бюджета на Европейската агенция за морска безопасност за финансовата 2008 година
( C7-0192/2009 – 2009/2121(DEC) )
Докладчик по становище: Anne E. Jensen
ПРЕДЛОЖЕНИЯ
Комисията по транспорт и туризъм приканва водещата комисия по бюджетен контрол да включи в предложението за резолюция, което ще приеме, следните предложения:
1. приветства факта, че Сметната палата счита, че отчетите на Европейската агенция за морска безопасност за 2008 г. са надеждни, а свързаните с тях операции са като цяло законосъобразни и редовни;
2. отбелязва, че от бюджета на ЕС за 2008 г. Агенцията е получила 44,3 милиона евро в бюджетни кредити за поети задължения и 46,89 милиона евро в бюджетни кредити за плащания;
3. изразява съжаление поради недостатъчната стриктност на процедурите за съставяне на бюджета, довела до голям брой бюджетни трансфери и висока степен на анулиране на бюджетни кредити за плащания, което сочи слабости в планирането и контрола;
4. отчита, че някои от посочените проблеми са се проявили еднократно и са били свързани с преместването в сградата за дългосрочно ползване на Агенцията;
5. отбелязва със загриженост, че правните задължения бяха поети преди съответните бюджетни задължения, въпреки че Сметната палата критикува това поведение през 2006 г. и 2007 г.; отправя искане към Агенцията да представи на Парламента подробен план за предотвратяване на повторно възникване на такива нередности;
6. изразява разочарование, че Агенцията не изготви многогодишна работна програма и че годишната й работна програма не беше свързана с бюджета й за поетите задължения; приветства уверенията на Агенцията, че приключва разработването на петгодишна стратегия и определянето на основни показатели за изпълнение и отправя искане тази стратегия да бъде представена на Парламента във възможно най-кратки срокове;
7. въпреки това предлага Парламентът да освободи изпълнителния директор на Европейската агенция за морска безопасност от отговорност във връзка с изпълнението на бюджета на Агенцията за финансовата 2008 г.
РЕЗУЛТАТ ОТ ОКОНЧАТЕЛНОТО ГЛАСУВАНЕ В КОМИСИЯ
Дата на приемане
23.2.2010
Резултат от окончателното гласуване
+:
–:
0:
34
3
2
Членове, присъствали на окончателното гласуване
Magdalena Alvarez, Inés Ayala Sender, Georges Bach, Izaskun Bilbao Barandica, Antonio Cancian, Michael Cramer, Christine De Veyrac, Saïd El Khadraoui, Ismail Ertug, Carlo Fidanza, Knut Fleckenstein, Jacqueline Foster, Mathieu Grosch, Ville Itälä, Dieter-Lebrecht Koch, Georgios Koumoutsakos, Werner Kuhn, Eva Lichtenberger, Marian-Jean Marinescu, Vilja Savisaar, Olga Sehnalová, Brian Simpson, Dirk Sterckx, Silvia-Adriana Ţicău, Giommaria Uggias, Peter van Dalen, Dominique Vlasto, Artur Zasada
Заместник(ци), присъствал(и) на окончателното гласуване
Jean-Paul Besset, Philip Bradbourn, Derk Jan Eppink, Tanja Fajon, Michael Gahler, Anne E. Jensen, Petra Kammerevert, Dominique Riquet, Anna Rosbach, Janusz Władysław Zemke
Заместник(ци) (чл. 187, пар. 2), присъствал(и) на окончателното гласуване
Charalampos Angourakis
РЕЗУЛТАТ ОТ ОКОНЧАТЕЛНОТО ГЛАСУВАНЕ В КОМИСИЯ
Дата на приемане
23.3.2010
Резултат от окончателното гласуване
+:
–:
0:
24
1
0
Членове, присъствали на окончателното гласуване
Jean-Pierre Audy, Jorgo Chatzimarkakis, Ryszard Czarnecki, Luigi de Magistris, Tamás Deutsch, Martin Ehrenhauser, Jens Geier, Ingeborg Gräßle, Martin Häusling, Ville Itälä, Илиaна Ивaнова, Bogusław Liberadzki, Monica Luisa Macovei, Christel Schaldemose, Theodoros Skylakakis, Bart Staes, Georgios Stavrakakis, Søren Bo Søndergaard
Заместник(ци), присъствал(и) на окончателното гласуване
Thijs Berman, Zuzana Brzobohatá, Esther de Lange, Christofer Fjellner, Salvador Garriga Polledo, Edit Herczog, Ивайло Калфин, Véronique Mathieu, Olle Schmidt, Derek Vaughan
