ВЪПРОС С ИСКАНЕ ЗА УСТЕН ОТГОВОР H-0450/09
за времето за въпроси на месечната сесия през Декември 2009
съгласно член 116 от Правилника за дейността на ЕП
от
Liam Aylward
към Комисията
Относно: Глобално продоволствено осигуряване
Над 40 милиона души умират от глад и бедност всяка година, включително едно дете на всеки шест секунди. На проведената неотдавна среща на най-високо равнище на Организацията по прехрана и земеделие на ООН бе посочено, че в момента броят на гладуващите хора по света надминава един милиард души. Освен това световната продоволствена криза е една от големите заплахи за мира и сигурността в света.
Какво действие може да предприеме Комисията с цел намиране на решение за проблема с глада и липсата на продоволствено осигуряване в световен мащаб?
Какво действие може да предприеме Комисията, за да се гарантира, че европейската политика, в частност нейната политика в областта на селското стопанство и развитието, не представлява фактор, допринасящ за увеличаването на глада и недостига на храна по света?
