A6-0342/2008
11.9.2008
*
ДОКЛАД
относно предложението за регламент на Съвета за изменение на Регламент (ЕО, Евратом) № 1150/2000 за прилагане на Решение 2000/597/ЕО, Евратом относно системата за собствени ресурси на Общностите
(COM(2008)0223 – C6‑0197/2008 – 2008/0089(CNS))
Комисия по бюджети
Докладчик:
Alain Lamassoure
PE 409.372v01-00
Легенда на използваните знаци
* Процедура на консултация
мнозинство от подадените гласове
**I Процедура на сътрудничество (първо четене)
мнозинство от подадените гласове
**II Процедура на сътрудничество (второ четене)
мнозинство от подадените гласове за одобряване на общата позиция
мнозинство от всички членове на Парламента за отхвърляне или изменение на общата позиция
*** Одобрение
мнозинство от всички членове на Парламента, освен в случаите по членове 105, 107, 161 и 300 от Договора за ЕО и член 7 от Договора за ЕС
***I Процедура на съвместно вземане на решение (първо четене)
мнозинство от подадените гласове
***II Процедура на съвместно вземане на решение (второ четене)
мнозинство от подадените гласове за одобряване на общата позиция
мнозинство от всички членове на Парламента за отхвърляне или изменение на общата позиция
***III Процедура на съвместно вземане на решение (трето четене)
мнозинство от подадените гласове за одобряване на съвместния проект
(Посочената процедура се базира на правното основание, предложено от Комисията.)
Изменения на законодателен текст
Измененията, внесени от Парламента, се обозначават в получер курсив . В случай на акт за изменение, дословно възпроизведените части от съществуваща разпоредба, която Парламентът желае да измени, а Комисията не е променила, се отбелязват с получер шрифт. Евентуални заличавания, които засягат такива пасажи, се обозначават по следния начин: [...]. Отбелязването в курсив е предназначено за съответните специализирани отдели и се отнася до частите от законодателния текст, за които е предложено изменение с цел изготвяне на окончателния текст (например очевидно грешни или липсващи части в дадена езикова версия). Поправките от този вид подлежат на съгласуване между съответните служби.
СЪДЪРЖАНИЕ
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ....5
ИЗЛОЖЕНИЕ НА МОТИВИТЕ...............................................................................................8
ПРОЦЕДУРА...........................................................................................................................11
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно предложението за регламент на Съвета за изменение на Регламент (ЕО, Евратом) № 1150/2000 за прилагане на Решение 2000/597/ЕО, Евратом относно системата за собствени ресурси на Общностите
( COM(2008)0223 – C6 0197/2008 – 2008/0089(CNS) )
(Процедура на консултация)
Европейският парламент ,
– като взе предвид предложението на Комисията до Съвета ( COM(2008)0223 ),
– като взе предвид член 279, параграф 2 от Договора за ЕО и член 183 от Договора за Евратом, съгласно които Съветът се е консултирал с него ( C6‑0197/2008 ),
– като взе предвид Междуинституционалното споразумение от 17 май 2006 г., сключено между Европейския парламент, Съвета и Комисията, относно бюджетната дисциплина и доброто финансово управление
OВ C 139, 14.6.2006 г., стр. 1. , и по-специално приложената към това споразумение Декларация № 3 за прегледа на финансовата рамка,
– като взе предвид член 51 от своя правилник,
– като взе предвид доклада на комисията по бюджети ( A6‑0342/2008 ),
1. одобрява предложението на Комисията във вида, в който е изменено;
2. отправя покана към Комисията да внесе съответните изменения в предложението си, съгласно член 250, параграф 2 от Договора за ЕО и член 119, алинея втора от Договора Евратом;
3. отправя покана към Съвета, в случай че възнамерява да се отклони от текста, одобрен от Парламента, да информира последния за това;
4. призовава Съвета да се консултира отново с него, в случай че възнамерява да внесе съществени изменения в предложението на Комисията;
5. възлага на своя председател да предаде позицията на Парламента съответно на Съвета и на Комисията.
Изменение
1
Предложение за регламент – акт за изменение
Съображение 1
Текст, предложен от Комисията
Изменение
(1) Европейският съвет на своята среща в Брюксел на 15 и 16 декември 2006 г. прие редица заключения относно системата на собствените ресурси на Общностите, които доведоха до приемането на Решение 2007/436/ЕО, Евратом.
(1) Европейският съвет на своята среща в Брюксел на 15 и 16 декември 2005 г. прие редица заключения относно системата на собствените ресурси на Общностите, които доведоха до приемането на Решение 2007/436/ЕО, Евратом ; също така призова Комисията да предприеме пълен, широкообхватен преглед, включващ всички аспекти на разходите на ЕС и на ресурсите и да докладва през 2008/2009 г .
Обосновка
На срещата на Европейския съвет през м. декември 2005 г. се достигна не само до споразумение за редица промени в системата на собствените ресурси, но също така бе отправен призив за задълбочен преглед на разходите и приходите на ЕС. Това също следва да се отбележи, за да се даде цялостна представа за положението.
Изменение
2
Предложение за регламент – акт за изменение
Съображение 1 а (ново)
Текст, предложен от Комисията
Изменение
(1а) Комисията следователно ще предприеме общ преглед на функционирането на системата на собствени ресурси, придружен от подходящи предложения, за които работата и препоръките на Европейския парламент ще бъдат изцяло взети под внимание в съответствие с условията, определени в Декларация № 3 за прегледа на финансовата рамка, приложена към Междуинституционалното споразумение от 17 май 2006 г., сключено между Европейския парламент, Съвета и Комисията, относно бюджетната дисциплина и доброто финансово управление.
Обосновка
В съответствие с Междуинституционалното споразумение Европейският парламент следва да участва изцяло при прегледа и във всичките му етапи при пълно зачитане на установените му права.
ИЗЛОЖЕНИЕ НА МОТИВИТЕ
Контекст
Европейският съвет от декември 2005 г. и новото решение относно собствените ресурси
На 7 юни 2007 г. Съветът прие решение за изменение на системата на ЕС на собствените ресурси за финансиране на неговия общ бюджет. Решението отчете заключенията на срещата на Европейския съвет през декември 2005 г. относно бюджетната рамка на ЕС за 2007-2013 г., като въведе „корекции“, с които се актуализира съществуващото решение относно собствените ресурси от 2000 г. Тези корекции касаят по-специално бюджетния механизъм за корекция в полза на Обединеното кралство, който се запазва изцяло за всички разходи, освен за разходите, свързани с държавите-членки, присъединили се към ЕС след 30 април 2004 г. В допълнение четири държави-членки ще се възползват от намалена изискуема ставка по ДДС, докато две държави-членки ще се възползват от временно намаление във вноската си от БНД.
Резолюцията на ЕП от 4 юли 2006 г. относно предложението за новото решение на собствените ресурси
В своя доклад, приет на пленарното заседание от 4 юли 2006 г. (по процедура на консултация), вашият докладчик заключава, че предложението за решение на Съвета ще направи финансирането на бюджета на Европейския съюз със сигурност не повече, а по-малко прозрачно и че няма да спази изискванията за нова система, както бе прието от Европейския парламент в неговата позиция относно последното предложение за собствените ресурси от 1999 г. Следователно вашият докладчик счита за ненужно да се правят изменения по предложението на Комисията, тъй като между Съвета и Парламента съществува съвършено различен подход към този въпрос.
По тази причина вашият докладчик заявява, че дори не би опитал да измени предвиденото в настоящото предложение на Комисията , тъй като е дълбоко убеден, че приходите на ЕС се нуждаят от щателна реформа . Според него пълният и широкообхватен преглед на всички области от разходите и приходите на ЕС, включително на „британската отстъпка“, които Комисията беше приканена да предприеме от Европейския съвет в Брюксел, може да предостави последна възможност в обозримо бъдеще за създаването на такава нова, истински европейска система.
Шест изменения на ЕП към предложението за решение са били в края на краищата приети на пленарното заседание, като те са съсредоточени върху два въпроса, а именно 1) необходимостта от принципно различна нова система на собствените ресурси и 2) значението на процеса на преразглеждане за разработването на тази нова система.
Доклад по собствена инициатива 2007 г. относно бъдещето на собствените ресурси на Европейския съюз
Вместо да се опитва да измени противоречивото предложение за решение на Съвета, докладчикът реши да представи резултатите от работата по собствените ресурси, извършена съвместно от националните парламенти и ЕП в доклад по собствена инициатива относно бъдещето на собствените ресурси на ЕС, за да предостави някои общи насоки на Комисията при работата по преразглеждане като по този начин даде ясен сигнал на държавните и правителствени ръководители относно това какви може да са концепциите на техните парламенти за бъдещето. Докладът по собствена инициатива бе приет на пленарно заседание от 29 март 2007 г. с голямо мнозинство.
Настоящо предложение
Предложение на Комисията
Целта на настоящото предложение на Комисията е да осъвремени регламента за прилагането на собствените ресурси в съответствие с новото решение на Съвета относно собствените ресурси от 7 юни 2007 г. Освен това предложението също така отчита някои аспекти, свързани с развитието на общностното законодателство през последните няколко години.
Измененията, предложени от Комисията могат да бъдат обобщени както следва:
1) Разпоредби, които подлежат на изменение в резултат на новото Решение относно собствените ресурси, т.е.:
Ø Премахване на разликата между селскостопански мита и вносни мита
Ø Включване на брутни намаления за Нидерландия и Швеция в техните годишни вноски, базирани на БНД, за периода 2007—2013 г.
2) Технически изменения, които не са свързани с новото Решение относно собствените ресурси и които се отнасят до:
Ø БНП/БНД
Ø Изтегляне по-рано на месечните вноски от 1/12, базирани на специфичните нужди на ЕФГЗ и на състоянието на паричната наличност в Общността
Ø Резерв, свързан със заеми и гарантиране на заеми и резерв за спешна помощ
Ø Ефикасно управление на сметките на собствените ресурси
Ø Консолидиране на член 10
Промените, свързани с Решението относно собствените ресурси 2007 г., могат да влязат в сила само след приемане на решението от всички държави-членки в съответствие с техните конституционни изисквания. Затова Комисията предлага новият регламент за прилагането да влезе в сила на същия ден като самото решение – с обратна сила от 1 януари 2007 г.
Заключения на докладчика
Първо докладчикът би искал да изтъкне, че Парламентът участва в процедурата само с консултации.
Второ, в позицията си относно самото Решение относно собствените ресурси, през 2006 г., Парламентът реши да не се ангажира с детайлите на система, която счита за дълбоко остаряла, несправедлива и непрозрачна, система, която новото решение във вида, в който е, ще направи дори още по-сложна като добави още изключения и специални „подаръци” за определени държави-членки.
За целите на съгласуваността докладчикът следва същата стратегия по отношение на настоящето предложение относно регламента за прилагане. Измененията, предложени от докладчика, се отнасят до процеса на преразглеждане (за който Комисията сега предложи нова дата - 12 ноември 2008 г. - за своята голяма конференция, планирана първоначално за м. май тази година). По отношение на същината на предложения регламент, каквито и да са преки изменения няма да са в съответствие с подхода, възприет към момента от Парламента.
ПРОЦЕДУРА
Заглавие
Системата за собствени ресурси на Европейските общности
Позовавания
COM(2008)0223 – C6-0197/2008 – 2008/0089(CNS)
Дата на консултация с ЕП
19.5.2008
Водеща комисия
Дата на обявяване в заседание
BUDG
22.5.2008
Подпомагаща(и) комисия(и)
Дата на обявяване в заседание
CONT
22.5.2008
Неизказано становище
Дата на решението
CONT
2.6.2008
Докладчик(ци)
Дата на назначаване
Alain Lamassoure
20.9.2004
Разглеждане в комисия
15.7.2008
10.9.2008
Дата на приемане
10.9.2008
Резултат от окончателното гласуване
+:
–:
0:
22
0
0
Членове, присъствали на окончателното гласуване
Richard James Ashworth, Reimer Böge, Paulo Casaca, Brigitte Douay, James Elles, Szabolcs Fazakas, Vicente Miguel Garcés Ramón, Louis Grech, Nathalie Griesbeck, Catherine Guy-Quint, Jutta Haug, Alain Lamassoure, Vladimír Maňka, Jan Mulder, Margaritis Schinas, Nina Škottová, László Surján, Helga Trüpel, Kyösti Virrankoski, Ralf Walter
Заместник(ци), присъствал(и) на окончателното гласуване
Giovanni Robusti, José Albino Silva Peneda
Дата на внасяне
12.9.2008
