15.6.2011 B7-0376/2011 Предложение за резолюция внесена съгласно член 120 от правилника
относно насърчаването на производството на енергия чрез използването на фотоволтаични панели, разположени на покривите на промишлени предприятия
Cristiana Muscardini
PE465.689v01-00 B7‑0376/2011 Предложение за резолюция на Европейския парламент относно насърчаването на производството на енергия чрез използването на фотоволтаични панели, разположени на покривите на промишлени предприятия
Европейският парламент ,
– като взе предвид Решение на Съвета от 2002/358/ЕО от 25 април 2002 г. за одобрение от името на Европейската общност на Протокола от Киото,
– като взе предвид ангажимента на държавите-членки на ЕС колективно да ограничат емисиите си на парникови газове за периода 2008–2012 г. и за намаляване на общия обем емисии от развитите страни с поне 5 % в сравнение с равнищата от 1990 г.,
– като взе предвид член 120 от своя правилник,
A. като има предвид, че за постигането на посочените цели протоколът предлага поредица от средства за действие като укрепването или въвеждането на национални политики за намаляване на емисиите, например чрез подобряване на енергийната ефективност и разработване на възобновяеми енергийни източници,
Б. като има предвид, че е необходимо да се ускори използването на алтернативни системи, тъй като все още предстои да бъдат постигнати целите и спазени определените срокове,
1. призовава Съвета и Комисията да оценят възможността за изготвяне на предложение до държавите-членки, с което да ги приканят да насърчават производството на енергия чрез използването на фотоволтаични панели, разположени на покривите на промишлени предприятия, включително селскостопански предприятия, чрез фискални облекчения и евентуални стимули на равнището на Съюза, с които да насърчат частните субекти да изградят инсталациите до 2016 г., като предвидят задължителен характер на посочените стимули за период от 5 години след влизането в сила на разпоредбата.
