Камион в ярко жълто по пътищата на Европа - кампания против дискриминацията
Права на жените/Равни възможности
2007-05-08 - 10:29
В сряда, 25 април, пред Европейския парламент в Страсбург можеше да се види един голям жълт камион. От тук започна неговата седеммесечна обиколка в 21 страни, посветена на борбата срещу дискриминацията. Специално пригоденият камион представя своеобразна подвижна интерактивна изложба. Неговото послание е двойно: дискриминацията, основана на раса, пол, възраст, недъг или сексуална ориентация, е недопустима и всички хора имат права и трябва да са запознати с тях.
Кампанията е част от инициативите, организирани по повод Годината на равните възможности за всички, която тече през 2007 г. Посланието й гласи : „За многообразие, против дискриминация“.
Европа, в която „всички за равни“
Членове на ЕП от всички политически групи засвидетелстваха с присъствието си своята подкрепа за кампанията. Членът от Великобритания на групата на социалистите Michael Cashman припомни, че Европейският съюз е изграден върху пепелищата на Втората световна война, когато много хора са загинали в концентрационните лагери поради своята религия, убеждения или сексуална ориентация.Той публично се ангажира с действия в борбата срещу дискриминацията. „Решени сме да изградим Европа, в която всички са равни и ако някой се чувства обект на нападки, наш дълг е да го защитим", изтъкна той.
„Законодателството на Европейския съюз за защита на неговите граждани е доста сложно и лошо познато…, често гражданите не се обръщат за защита на своите права на европейско ниво, защото не знаят, че такова законодателство съществува“, посочи Martine Roure, докладчик на ЕП за годината на равните възможности.
Камионът ще предостави своеобразен форум, където хората могат да получат информация относно своите права, предвидени от съответното национално или европейско законодателство. При спирките на автобуса във всяка страна местни неправителствени организации ще организират в него изложби и дискусии относно проблемите на многообразието и дискриминацията.
Специално внимание към хората с увреждания
Броят на хората с увреждания в ЕС е приблизително 37 милиона. Уврежданията са източник на огромно страдание за семействата и изискват значителни медицински и социални грижи. Отношението към тези хора следва да бъде белязано с равнопоставеност, достойнство и състрадание.
Liz Lynne от група на Алианса на либералите и демократите за Европа каза: „трябва да гарантираме, че хората с увреждания са равнопоставени, както и че законодателството в тази област се прилага във всички държави-членки по еднакъв начин, като социално изолирани групи, като възрастните хора или хората с увреждания, се приобщават към обществото.“
Наред с рампа за инвалидни колички, жълтият камион разполага и с брайлова система, която позволява на хората с увредено зрение да имат достъп до информацията, съдържаща се на сайта, посветен на кампанията. Камионът е снабден и със специална установка, чрез която посетителите могат на практика да си дадат сметка за трудностите, с които ежедневно се сблъскват хората с увреждания, като седнат на инвалидна количка и се опитат да преминат през различни препятствия. Те също могат да се опитат да разпознаят с ограничени сетива звуци, миризми или предмети от всекидневието. По време на спирките на автобуса ще бъдат организирани също конкурси за песни, изложби на плакати и викторини.
Вижте камиона на живо и научете повече информация за него в електронна мрежа. Кликнете на връзката по-долу, за да разберете къде са неговите спирки.
20070502STO06193 Обиколка на жълтия камион – 2007 г. Интернет сайт на ЕС, посветен на борбата срещу дискриминацията
BG
1
PHOTO
20070502PHT06267.jpg
BG
2
LINK
http://www.truck07.stop-discrimination.info/922.0.html
BG
3
LINK
http://www.stop-discrimination.info/index.php?id=7281
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
