ЕП подкрепи плана за действие от Бали и призова за незабавен преглед на политиката за биогоривата
Околна среда
2008-01-31 - 13:57
ЕП прие резолюция със 605 гласа "за", 45 "против" и 19 "въздържали се", с която приветства решението на Конференцията в Бали за международно споразумение относно климата през 2009 г. Депутатите подчертават, че индустриализираните страни трябва да се ангажират да намалят своите емисии най-малко с 30% до 2020 г. и 60-80% до 2050 г. в сравнение с нивата от 1990 г.
Депутатите изразяват съжаление, че не е било възможно да се включат в Плана за действие от Бали недвусмислени научни позовавания за необходимостта от намаляване на парниковите газове. Въпреки това те приветстват факта, че страните по Протокола от Киото признаха необходимостта от намаляване на емисиите с 25 - 40% в сравнение с нивата от 1990 г. от индустриализираните страни като цяло до 2020 г. Те призоваха Световната търговска организация да обсъди "временни мерки, които да благоприятстват производството и износа на щадящи климата продукти и иновационни технологии".
Екологична политика за развитие
ЕП подчертава, че е необходимо Европейският съюз и други индустриализирани нации да окажат помощ на развиващите се страни при разработването на устойчиви технологии. Неотложно е политиката на ЕС за развитие и помощи да се съобрази с изискванията за опазване на околната среда, се казва в резолюцията.
Биогорива
Депутатите призовават за „незабавно преразглеждане на политиката на ЕС в областта на биогоривата, като се обърне специално внимание на устойчивостта на жизнения цикъл на всеки вид биогориво от гледна точка на намаляването на емисиите на парникови газове”. Те подчертават, че разработването и прилагането на стратегии за биогоривата като един от възможните източници на енергия трябва изцяло да има предвид и да избягва всички свързани негативни екологични, социални и икономически последици.
Срещи на държавите - най-големи източници на емисии: участие на ЕС само при намаляване на емисиите от САЩ
Депутатите отбелязват предприетата от администрацията на САЩ инициатива за свикване на пет допълнителни срещи на държавите, които се явяват най-големи източници на емисии в световен мащаб. Те призовават Комисията и съответните държави-членки да приемат участието при условие, че домакините предложат конкретни действия за краткосрочни цели за намаляване на емисиите, които отговарят на целите и задачите на Рамковата конвенция на ООН по изменение на климата.
20080129IPR19922 Интернет страница на Конференцията на ООН в Бали по изменението на климата Резолюция на ЕП преди Конференцията в Бали (прессъобщение на англ. език)
Пътната карта от Бали - как ще опазим климата? Бали: високи залози на конференцията на ООН за климата Стратегия за Конференцията в Бали относно изменението на климата Резолюция на Европейския парламент от 15 ноември 2007 г. относно ограничаване на глобалното изменение на климата до 2 градуса по Целзий – пътят до конференцията в Бали относно изменението на климата и след това Протокол от Киото
BG
1
LINK
http://unfccc.int/meetings/cop_13/items/4049.php
BG
7
LINK
http://unfccc.int/kyoto_protocol/items/2830.php
-//EP//TEXT IM-PRESS 20071211IPR14723 0 NOT XML V0//BG
-//EP//TEXT IM-PRESS 20071214STO15563 0 NOT XML V0//BG
-//EP//TEXT IM-PRESS 20071130STO14189 0 NOT XML V0//BG
-//EP//TEXT IM-PRESS 20071105BRI12655 ITEM-016-BG NOT XML V0//BG
-//EP//TEXT TA P6-TA-2007-0537 0 NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
