Въпрос за времето за въпроси H-0590/2010
до Комисията
Период на сесията: Декември 2010
Член 116 от Правилника за дейността
Andres Perello Rodriguez
(S&D) Относно: Разрушаване на културното наследство на квартал "Ел Кабанял" (Валенсия, Испания)
През април 2010 г. Испанският конституционен съд постанови замразяването на разрушаването на сгради, решено от автономното правителство на Валенсия, в историческия рибарски квартал „Ел Кабанял”. Правителството на Валенсия се опитваше по този начин да се противопостави на постановлението, издадено предходната година от Министерството на културата, с което се забранява изпълнението на план на общината за продължаване на авеню „Бласко Ибанес” до морето, предполагащ разрушаването на наследството на квартал, в който се намират едни от най-хубавите примери на индустриалната и гражданската архитектура от 19 век в ЕС. Наскоро както Омбудсманът на автономната област Валенсия, така и самият Съд на Европейския съюз обявиха за допустими жалбите на гражданите срещу градоустройствения план , в които се протестира срещу въпросното разрушаване на сгради и срещу отказа на общинския съвет да даде разрешителни за възстановяването на сгради.
Комисията също получи жалба от страна на екологични организации относно липсата на оценка на въздействието на проекта върху околната среда. Предвид посочените тук нови елементи, Комисията предвижда ли предприемането на действия за гарантиране на опазването на европейското културно наследство в квартал „Ел Кабанял”?
