Съвместен отговор, даден от г-н Шемета от името на Комисията
Въпроси, изискващи писмен отговор : E-8052/10 , P-8846/10
(1 декември 2010 г.)
Повдигнатият въпрос се отнася до предполагаема измама, извършена от икономически оператор. На Комисията не са известни практики като посочените от уважаемия член на Парламента. В нейната юрисдикция не е да се занимава с измами, свързани с акцизи и ДДС, извършени от частни оператори, което е от компетенцията единствено на отговорните национални органи. Организацията и управлението на фискалните системи или митническия контрол е първостепенна отговорност на държавите-членки; ролята на Комисията е ограничена от Договорите до гарантиране на наличието на правна рамка за борба с измамите и до увеличаване на сътрудничеството между отговорните органи.
Като се има предвид това, борбата с данъчните и митническите измами е приоритет на Комисията, която направи няколко предложения в последните години в тази насока.
На 7 октомври Съветът прие регламент Регламент (ЕС) № 904/2010 на Съвета от 7 октомври 2010 г. относно административното сътрудничество и борбата с измамите в областта на данъка върху добавената стойност (преработен). , който има за цел засилване на сътрудничеството между държавите-членки в областта на ДДС. Един от главните елементи на този регламент е създаването на Еврофиск — мрежа от национални служители, които да откриват и да се борят с нови случаи на трансгранични измами с ДДС. Мрежата би позволила предприемането на целенасочени и незабавни действия, с цел борба с новите и специфични видове измама. Тя ще включва многостранен механизъм за ранно предупреждение и координацията на обмена на данни и работата на лицата за връзка при получаване на предупреждение. В допълнение към това новият регламент уточнява случаите, в които държавите-членки трябва да обменят информация спонтанно, процедурите за осигуряване на обратна връзка за такава информация и ситуации, в които държавите-членки трябва да осигуряват многостранен контрол.
Относно митническите измами Комисията въведе в Митническия кодекс на Общността Регламент (EО) № 648/2005 на Европейския парламент и на Съвета за изменение на Регламент (ЕИО) № 2913/92 на Съвета за създаване на Митнически кодекс на Общността. няколко правни механизма, за да разработи координиран и стандартизиран митнически контрол на цялата митническа територия на съюза.
Тези правни механизми предвиждат не само правното изискване държавите-членки да основат своя митнически контрол на анализ на риска с оглед да се съсредоточат на незаконното трансгранично движение на стоки, но също така създаването на Обща рамка за управление на риска.
Общата рамка за управление на риска улеснява по-координиран подход към митническия контрол чрез прилагането на общи критерии и стандарти за риска, използването на приоритетни области на контрол Приоритетните области на контрол позволяват на ЕС да определя специфични области с висок риск, които да бъдат разгледани приоритетно за митнически контрол. Посочените области са обект на засилен митнически контрол, извършван по координиран начин въз основа на общи критерии за оценка на риска и обмен в реално време на информация, свързана с риска. и систематичния обмен в реално време на информация, свързана с риска между държавите-членки и с Комисията.
Комисията съобщи информацията на митническите органи на държавите-членки, така че засегнатите държави-членки да могат да вземат подходящи мерки.
Относно проблемите на околната среда Комисията би желала да информира уважаемия член на Парламента, че въпреки че няма единна стратегия за защита на биоразнообразието на поречието на река Дунав, налице са много инструменти и инициативи и има много планирани за в бъдеще. В допълнение към националното законодателство за защита на природата държавите-членки на ЕС, в съответствие с Директивата за птиците и Директивата за местообитанията Директива 79/409/ЕИО на Съвета от 2 април 1979 г. относно опазването на дивите птици, ОВ L 103, 25.4.1979 г. Директива 92/43/ЕИО на Съвета от 21 май 1992 г. за опазване на естествените местообитания и на дивата флора и фауна, ОВ L 206, 22.7.1992 г. , са посочили около 230 т. нар. обекти по „Натура 2000“ само в поречието на самия Дунав, за да защитят видове и местообитания с важност за Общността. Освен това повечето от страните са страни по Конвенцията за биологичното разнообразие (КБР) и, следователно, са задължени да изпълняват стратегическия план на КБР. Наскоро стратегията за река Дунав, която е в процес на развитие, призна природната стойност на реката и региона и има за цел предоставянето на възможности за увеличаване на услугите в областта на биоразнообразието и екосистемата, с цел да насърчаване на устойчиво развитие и растеж в региона. Най накрая, в стратегията за биоразнообразието на ЕС след 2010 г., която се разработва с цел да се засилят действията за постигане на приетите наскоро визия и цел на ЕС за биоразнообразието за периода след 2010 г., ще се разглежда защитата на водните екосистеми.
