Въпрос с искане за писмен отговор E-008113/2011
до Комисията
Член 117 от Правилника за дейността
Филиз Хакъева Хюсменова (ALDE)
(13 септември 2011 г.)
Относно: Детски заведения за деца в предучилищна възраст
Продължава ли Комисията да следи развитието и условията на функциониране на детските заведения за деца в предучилищна възраст и след 2010 г., когато изтече срокът за постигане на целите от Барселона от 2002 г.?
Разполага ли Комисията с актуални данни и изводи по този въпрос, както и за влиянието на капацитета на детските заведения върху заетостта на родителите и по-специално на жените в държавите-членки?
Продължава ли ангажиментът на Комисията „да подкрепя, в рамките на правомощията си, […] развитието на достъпни и качествени детски заведения на приемлива цена“ Доклад на Комисията до Съвета, Европейския парламент, Европейския икономически и социален комитет и Комитета на регионите, „Осъществяване на целите от Барселона относно детските заведения за деца в предучилищна възраст“, (SEC(2008)2597). и в какво се изразява той?