Въпрос с искане за устен отговор O-000026/2011
Съвета
Член 115 от Правилника за дейността
Sylvie Guillaume
,
Claude Moraes
,
Monika Flašíková Beňová
,
Carmen Romero López
,
Antonio Masip Hidalgo
от името на групата S&D Относно: Въздействие на решението на Европейския съд по правата на човека M.S.S. с/у Белгия и Гърция (заявление № 30696/09) относно функционирането на Регламент "Дъблин II"
На 21 януари 2011 г. Голямата камара на Европейският съд по правата на човека (ЕСПЧ) определи, че връщането в Гърция на лица, търсещи убежище, съгласно Дъблинския регламент нарушава Конвенцията за защита на правата на човека и основните свободи (КЗПЧОС), като те биват подлагани на нечовешко или унизително отнасяне (в нарушение на член 3 от КЗПЧОС) и като ги лишава от правото на ефективни правни средства за защита (член 13 от КЗПЧОС).
1. Изразява ли Съветът съгласие с това, че решението на ЕСПЧ показва, че Дъблинският регламент не само грешно предполага, че националните системи в областта на убежището са сходни в рамките на ЕС, но също така по парадоксален начин силно обременява гранични държави като Гърция, където, въпреки значителните усилия, предприети от новото правителство, да реформира системата в областта на убежището, повечето от лицата, нуждаещи се от закрила, дори не получават възможност техните искания за предоставяне на убежище да бъдат чути, а се сблъскват с изключително тежки условия на задържане или на живот и малкото от тях, които успеят да подадат молба за предоставяне на убежище, на практика нямат никакъв шанс да им бъде признат статут на бегълци?
2. Може ли Съветът ясно да признае, че след произнасяне на решението на ЕСПЧ и преди създаването на подходяща система за убежището в Гърция, държавите-членки следва да упражняват „клаузата за суверенитет“ (член 3, параграф 2 от Регламент „Дъблин ІІ“), съгласно която дадена държава-членка винаги може да реши да разгледа определено заявление за предоставяне на убежище, дори ако това не попада в сферата на нейните задължения, съгласно критериите на регламента?
3. Съгласява ли се Съветът с това, че всякакво преразглеждане на системата „Дъблин ІІ“ следва да бъде съвместимо с правата на лицата търсещите убежище и на бегълците и да включва важни процедурни предпазни клаузи, което е ясно посочено в решението на ЕСПЧ? Може ли Съветът да посочи точно какви изменения води след себе си решението на ЕСПЧ по отношение на преработването на Дъблинския регламент, особено по отношение на личното интервю, ефективните правни средства за защита и концепцията за уязвимост, присъща за положението на търсещите убежище?
4. Като им предвид горепосоченото решение, може ли Съветът да поеме ангажимент да поощрява една справедлива европейска система в областта на убежището, която добросъвестно осигурява спазване на правата на лицата, търсещи убежище и на бегълците, включително спазване на принципите, стоящи в сърцевината на международната система за закрила, именно хуманизъм и споделяне на отговорностите?
