Европейската Народна Партия - категоричен победител на изборите
Избори 2009 г.
Институции
2009-06-08 - 17:10
Журналист от ББС коментира резултатите от изборите пред Парламента в Брюксел Европейските граждани избраха членовете на Европейския Парламент за следващите пет години. Най-голямата политическа група в ЕП остава Европейската Народна Партия. На второ място е Групата на социалистите в Парламента, която загуби част от местата си. Вижте обобщение на резултатите.
Резултати от Европейските избори
Отиващият си Европейски парламент имаше 785 членове, новият ще има 736 места. Затова ние публикуваме и процентното разпределение в ЕП. Резултатите са предварителни (източник TNS) и са базирани на състава на стария Европейски Парламент, освен в случите, когато вече беше обявена промяна в състава на групата. Крайният резултат за това как ще изглеждат политическите групи в новия парламент ще стане ясен по време на първата пленарна сесия на новия Парламент, която започва на 14 юли. Има вероятност конфигурациите на групите да претърпят промяна до тогава.
• Групата на Европейската народна партия (ЕНП ), ще остане най-голямата група: те имаха до сега 288 места (36,7%) и ще разполагат с 265 места (36%) в новия Парламент. В тези цифри не са включени евродепутатите на Британската консервативна партия, които обявиха решението си да напуснат ЕНП и да формират нова група.
• Групата на социалистите (ПЕС), която досега имаше 217 депутати (27,6%), ще бъде представена в Новия Парламент от 162 депутатите (22%). Партията загуби част от подкрепата си, но остава втората по големина група.
• Алианса на либералите и демократите за Европа ( АЛДЕ ) наброяваше до сега 100 евродепутата (12,7%), а за в бъдеще групата ще се състои от 80 членове на ЕП (10,9%). Либералите запазват позицията си на трета политическа сила в ЕП.
• Групата на Зелените / Европейски свободен алианс имаше 43 члена в ЕП (5,5%) и ще се увеличи до 51 члена (6,9%). Зелените ще формират четвъртата по големина група.
• Съюз за Европа на нациите имаше 44 члена (5,6%), за в бъдеще ще има 35 члена (4,8%). и ще бъде петата по големина група.
• Конфедеративна група на Европейската обединена левица - Северна зелена левица се състоеше от 41 евродепутата(5,2%). В новия Парламент ще наброява 33 члена(4,5%).
• Група Независимост / Демокрация наброяваше 22 члена(2,8%). За в бъдеще ще има 19 евродепутата(2, 6).
• 91 членове на ЕП(12,4%) все още не са част от никоя политическа фракция. Някои от тях може би ще се присъединят към вече съществуващите групи, други вероятно ще опитат да сформират нови фракции. Възможно е, някои да останат независими депутати. В досегашния състав на Парламента имаше 30 независими евродепутата. (3,8%)
Нови групи в пленума?
Правилата за съставяне на нова група в Парламента ще се затегнат с новия мандат. От месец юли 2009 всяка политическа група трябва да включва поне 25 члена на Парламента от минимум седем държави-членки.
По новите стандарти Групата Независимост / Демокрация не отговаря на изискванията за политическа група - в нея има 19 евродепутата от 5 държави. За да остане политическа фракция в ЕП на нея са й необходими поне 6 нови члена от 2 различни държави-членки.
Разпределение по полове
Все още няма данни за разпределението на местата в Парламента по полове. Това се дължи донякъде на възможността за преференциално гласуване в някои държави - избирателите могат да посочат конкретен кандидат в листата, който, ако събере достатъчно гласове, може да получи място в ЕП, дори да не е на предни позиции в листата
Какво следва оттук нататък?
През следващите седмици новоизбраните евродепутати ще пристигнат в Брюксел, за да поемат своите офиси, на 29 юни започват две седмици на подготовка в политическите групи на първото пленарно заседание на новия Парламент, което започва на 14 юли в Страсбург. На линка по-долу ще намерите информация за най-спешните въпроси, които очакват новите евродепутати.
20090608STO56947 Резултати от изборите Места по политически групи във всяка държава-членка Разпределение по държави-членки: партии и политически групи Съотношение мъже/жени Какво предстои в Европейския парламент през месеците след европейските избори
BG
1
PHOTO
20090608PHT56969.jpg
BG
2
LINK
http://www.elections2009-results.eu/bg/new_parliament_bg.html
BG
3
LINK
http://www.elections2009-results.eu/bg/seats_by_group_bg.html
BG
4
LINK
http://www.elections2009-results.eu/bg/national_parties_bg.html
BG
5
LINK
http://www.elections2009-results.eu/bg/men_women_bg.html
-//EP//TEXT IM-PRESS 20090113TMN46097 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
