ОСП: За втори път ЕП каза ясно "не" на незадължителната модулация
Селско стопанство
2007-02-14 - 14:37
Днес за втори път Европейският парламент отхвърли предложението на Европейската комисия за незадължителна модулация на директното подпомагане от Общата селскостопанска политика. Според депутатите този принцип ще доведе до изкривявания на конкуренцията и дискриминация за селскостопанските производители.
Депутатите отхвърлиха предложението на Европейската комисия от май 2005 г., което би позволило на страните-членки да трансферират 20% от директното подпомагане в рамките на Общата селскостопанска политика за развитие на селските региони. Д окладът на Lutz Goepel (ЕНП-ЕД, Германия) предупреждава, че такъв трансфер ще причини изкривявания в конкуренцията между земеделците от различните държави-членки и може да доведе до "ренационализация" на ОСП. Депутатите приканиха ЕК да представи ново предложение.
Европейският парламент вече веднъж отхвърли с голямо мнозинство това предложение с гласуването си в пленарна зала на 14 ноември 2006 г., но ЕК реши да запази предложението.
20070208IPR02895
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
