ВЪПРОС С ИСКАНЕ ЗА УСТЕН ОТГОВОР, ПОСЛЕДВАН ОТ РАЗИСКВАНЕ O-0014/10
съгласно член 115 от Правилника за дейността на ЕП
от
Sonia Alfano
,
Alexander Alvaro
,
Ivo Vajgl
,
Marietje Schaake
,
Sophia in 't Veld
и
Niccolò Rinaldi
, от името на групата ALDE
към Комисията
Относно: Съответствие на италианския проектодекрет за прилагане на Директива 2007/65/ЕО с въпросната директива и с основните права
Италианското правителство публикува проекта на законодателен декрет № 169 за прилагане на Директива 2007/65/ЕО относно упражняването на телевизионна дейност. Предложението, ако бъде прието, би наложило на уебстраници като Google или на блогове, съдържащи аудиовизуални файлове, задължението да получат правителствено разрешение за излъчването на медийно съдържание (емисии в реално време и излъчвания в Интернет, както се предвижда в член 17, буква вв от декрета за изменение на член 21 от консолидирания текст относно медиите).
Заинтересованите страни, НПО и гражданите се изразиха критично относно декрета, като същевременно председателят на Италианския орган по въпросите на комуникациите заяви, че „повсеместното филтриране в Интернет е от една страна рестриктивно, по начин по който досега нито една западноевропейска държава не е възприела, а от друга страна – неефикасно, тъй като априори този филтър е бюрократичен”. Той заяви също така, че такава разрешителна разпоредба „попада извън рамката на директивата и това би я направило несъвместима с европейското право”. Като такава, тя би могла да породи въпроси към Комисията, която без съмнение би изразила критичното си становище.
Комисията не счита ли, че такива разпоредби по никакъв начин не се предвиждат в директивата? Комисията не е ли на мнение, че те могат да изложат на риск свободата на словото и свободата на информация, гарантирани от член 10 на Европейската конвенция за защита на правата на човека и член 11 от Хартата на основните права, по-специално като на правителството се предоставя правото на цензура, която противоречи на правата на човека, основните свободи, демокрацията и принципите на правовата държава, гарантирани от членове 2 и 6 на ДЕС? Дали други държави-членки на ЕС или трети държави имат сходни разпоредби и, ако отговорът е утвърдителен, кои са те? Как възнамерява Комисията да гарантира защитата на основните права в Европейската цифрова програма?
Testo: http://www.camera.it/_dati/leg16/lavori/AttiDelGoverno/pdf/0169.pdf ОВ L 332, 18.12.2007, стр. 27.