ВЪПРОС С ИСКАНЕ ЗА УСТЕН ОТГОВОР H-0346/09
за времето за въпроси на месечната сесия през Октомври 2009
съгласно член 116 от Правилника за дейността на ЕП
от
Georgios Toussas
към Съвета
Относно: Електронни досиета в ЕС
Общо 1.041.821 досиета на лица, влизащи или излизащи от Гърция, са разработени само за една седмица между 31.8.2008 г. и 6.9.2009 г. при широкомащабна операция в 24 държави-членки на ЕС. Общият брой на разработените и електронно регистрирани досиета на равнище ЕС възлиза на 12.907.581. Операцията е проведена по силата на документ 10410/09 на Комитета за имиграция на ЕС с цел събирането на личните данни на всички лица, влизащи или излизащи през границите на ЕС. Прилагайки нормативната уредба на ЕС, приета и въведена от правителствата на Нова демокрация и ПАСОК, Гърция се нарежда на 5-то място по брой на разработените досиета.
Каква е позицията на Съвета по отношение на такива операции, които са част от усилията за изграждане на „крепост Европа", както и по отношение на създаването на гигантска система за електронен граничен контрол и за разработване на досиета за всички пътници, което драстично ограничава основни демократични права и свободи?
