По-добра защита на пешеходците
Транспорт
2008-06-17 - 11:46
Доколко сигурни са улиците за пешеходци? 8 000 пешеходци и колоездачи в ЕС всяка година загиват при катастрофи, ранените са 300 000. След компромис между Европейския Парламент и Съвета по мерки за по-добра защита на пешеходците, евродепутатите ще обсъдят във вторник доклада на Francesco Ferrari (АЛДЕ, Италия). Документът настоява за по-скорошно въвеждане на нови технологии за защита по пътищата, включително помощни спирачни системи.
Инициативата за нови мерки за защита на пешеходците идва от Бялата книга на Европейската комисия от 2001 година относно Европейската транспортна политика. Целта е до 2010 година броят на жертвите на пътя да се намали наполовина.
Докладът на Francesco Ferrari настоява за по-кратки срокове, като например въвеждането на помощни спирачни системи (BАS) и на изисквания за пасивна безопасност трябва да се реализира с една година по-рано, отколкото е в предложението на Комисията. Предлага се също, когато технологията за антиколизионна система за пешеходци се развие да бъде обсъдена и анализирана от ЕП и Съвета. Докладчикът настоява и за по-амбициозни планове за въвеждане на регламента от страна на автомобилната индустрия.
Според Francesco Ferrari благодарение на предложения регламент броят на смъртоносните пътнотранспортни произшествия с пешеходци в ЕС може да бъде намален до 2 000.
20080616STO31788 Докладът на Francesco Ferrari Съобщение за пресата
BG
1
PHOTO
20080616PHT31884.jpg
-//EP//TEXT REPORT A6-2008-0081 0 NOT XML V0//BG
-//EP//TEXT IM-PRESS 20080603BRI30699 ITEM-005-BG NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
