Парламентът подкрепи споразумението за асоцииране на Украйна
Външни отношения
Пленарни сесии
2011-12-01 - 17:56
Agnese KRIVADE BXL (+32) 2 28 43562 STR (+33) 3 881 74005 PORT (+32) 498 98 39 83 EMAIL foreign-press@europarl.europa.eu Doichin CHOLAKOV BXL (+32) 2 284 2303 EMAIL doichin.cholakov@europarl.europa.eu Парламентът призова за бързо парафиране на споразумението за асоцииране на Украйна, по възможност още преди края на годината, в резолюция гласувана в четвъртък. Правителствата на държавите от ЕС трябва да дадат зелена светлина на споразумението на Съвета, който ще се проведе на 8-9 ноември.
Настоявайки Украйна да преразгледа присъдата на бившия премиер на страната Юлия Тимошенко, депутатите изразиха увереността си, че споразумението ще даде още един инструмент за насърчаване на необходимите реформи в страната.
Предложението на парламента, подготвено от Ryszard Antoni Legutko (ЕКР, Полша) обръща внимание на задълбочаването на отношенията между Украйна и ЕС и на техния взаимен интерес, но предупреждава срещу селективното използване на силата на закона и настоява Украйна да зачита човешките права и върховенството на закона. Г-жа Тимошенко и другите опозиционни лидери трябва да имат възможността да участват пълноценно в политиката, се казва в предложението.
Според депутатите споразумението може да се суспендира временно ако фундаменталните принципи бъдат нарушени. Те призоваха Украйна да направи архивите на бившите тайни служби публични. Парламентът настоя и наскоро отложената среща с Президента Виктор Янукович да бъде проведена.
Допълнителна информация
Преговорите за споразумението за асоцииране, което има за цел да задълбочи икономическата интеграция и политическото асоцииране на Украйна с ЕС, бяха забавени от ареста на бившия Премиер на страната Юлия Тимошенко.
В резолюция от 27 октомври 2011 г. Европейският парламент осъди използването на правосъдната система на Украйна като средство за политическа саморазправа и предупреди, че отказът за преразглеждане на присъдата срещу Тимошенко, може да застраши подписването и ратифицирането на споразумението за асоцииране.
Какво предстои?
Препоръките ще бъдат препратени до Съвета, Комисията и Европейската служба за външна дейност (ЕСВД).
След като Съветът вземе политическо решение и парафира споразумението и след общо предложение на Комисията и ЕСВД, то ще бъде подписано и пратено обратно в Парламента за формално одобрение, и до страните членки за ратификация. Ако всичко мине добре, споразумението може да влезе в сила до края на 2012 г.
Процедура: Не законодателна резолюция Докладчик: Ryszard Antoni Legutko (ЕКР, Полша)
20111130IPR32891 Приетия текст (01/12/2011)
BG
1
LINK
/plenary/bg/texts-adopted.html
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
