Въпрос с искане за устен отговор O-000035/2012
Съвета
Член 115 от Правилника за дейността
Olle Schmidt
,
Sharon Bowles
,
Sylvie Goulard
,
Sophia in 't Veld
,
Ramon Tremosa i Balcells
,
Marielle De Sarnez
,
Silvana Koch-Mehrin
от името на групата ALDE Относно: Призив за балансирано представителство на половете в Изпълнителния съвет на ЕЦБ
Европейските лидери непрекъснато подчертават значението на балансираното представителство на мъжете и жените на влиятелни позиции — независимо дали става дума за частната или публичната сфера. Всички знаем, че разнообразието в съветите и правителствата гарантира по-широка компетентност и по-широки перспективи. Назначаването само на мъже или само на жени означава по-тесен подбор и риск от пропускане на евентуални отлични кандидати. Освен това аргументът, че не се намират квалифицирани жени кандидати, днес просто не е състоятелен.
И въпреки това номинациите на държавите членки за някои от най-важните и влиятелни органи на институциите на ЕС водят до ужасно монотонен набор кандидати. Един видим пример за това е ЕЦБ: няма нито една жена в Изпълнителния съвет — нито дори в Управителния съвет или Генералния съвет.
Не става въпрос за поставяне под съмнение на компетентността на настоящите кандидати, а за това, дали няма възможност да съществува неуспех на системата във връзка с този процес, при положение че резултатите са толкова последователно слаби по отношение на номинирането на жени кандидати?
По какъв начин Съветът ще работи за по-балансирано представителство на половете в Управителния съвет, Изпълнителния съвет и Генералния съвет на ЕЦБ?
Ще разгледа ли Съветът например възможността за приемане на модел, при който всяка държава членка номинира двама кандидати за Изпълнителния съвет на ЕЦБ — мъж и жена?
