Граждански форум:какво казват хората през 2007 г.
Бъдещето на Европа/Европейска интеграция
2007-04-20 - 12:14
В прословутия "период за размисъл”, след като гласоподавателите във Франция и Нидерландия отхвърлиха Конституцията на ЕС през 2005 г., Парламентът създаде „Граждански форуми” из цяла Европа, за да чуе мнението на хората. Само за тази година те са установили връзка между публиката, Членовете на ЕП, членовете на местните парламенти, местните представители и НПО в 15 страни. По-долу ще откриете част от темите, дискутирани през тази година .
Нидерландия: Хаарлем и Маастрихт
Проведен през януари и февруари в Хаарлем и емблематичния град-Маастрихт. Мнозина участници имаха усещането, че ЕС не полага достатъчно усилия за опазване на околната среда, особено във връзка със замърсяването, причинено от въздушния трафик.
Относно Конституцията, 80% от хората в Хаарлем (50% в Маастрихт) биха искали провеждането на нов референдум, като някои изразяват предпочитания към съществуващия документ, а други призовават за пълно пренаписване на Конституцията. Италия: Флоренция, 10 февруари Един присъстващ студент призова ЕС да поеме повече рискове, за да прокара Конституцията. Те перифразираха Макс Вебер, твърдейки, че възможното не може да бъде осъществено, без да се опита невъзможното. Други поискаха Конституцията да засегне по-скоро „по-социалните" аспекти в Европа – т.е. сигурност на работните места, жизнен стандарт, здравеопазване и социално осигуряване, отколкото да съсредоточава своето внимание върху институционалните проблеми.
Относно ратифицирането, в окончателен документ, одобрен от участниците („Призивът на Флоренция”), те призоваха за референдум през 2009 г., който да съвпадне със следващите избори за Европейски парламент. .
Обединено кралство: Кардиф, Уелс , 9 март . Тези дебати се движеха основно около имиграцията, климатичните промени и борбата срещу бедността. Някои от предложенията на участниците включваха: електронно побратимяване и обмен, които да позволят на хората да се отворят към други култури и езици. според тях, трябва да се осигурява езиково обучение за имигрантите.
Също така, много участници почувстваха, че причините за предприемане на мерки за борба срещу климатичните промени трябва да бъдат по-добре обяснени.
Изразена бе също така загриженост, за това че помощите за развиващите се страни не винаги достигат предназначението си. Мнозина от участниците изразиха мнение, че субсидиите за продукти, произведени в ЕС биха създали условия за несправедлива конкуренция за развиващите се страни.
На територията на Швеция: март , април
Дебатите в Швеция бяха на тема положението на жените в ЕС и човешките права. Един от присъстващите членове на ЕП, Inger Segelstr ö m , каза, че „средностатистически жените в Европа печелят 15% по-малко от мъжете – това означава, че те не получават заплата през януари и февруари”.
Относно човешките права, Jens Holm , от Обединената европейска левица, каза, че „дали проблемът за човешките права ще се разреши успешно или не зависи от това кого ще попитаме по този въпрос. Ако бяхме търсили убежище от държава в Африка, не вярвам,че ЕС би ни се видял като добре функциониращ що се отнася до човешките права.”
Латвия и Естония: Валка, Валга, 9 март
Тези мероприятия бяха символично проведени в латвийския град - Валка и в естонския град – Валга сутрин и след обед, за да представят общия европейски опит. Това събитие б белязано от разговори на тема регионалното развитие и трансграничното сътрудничество.Обучението и работата в чужбина също бяха значително дискутирани, както и възможността някой ден да се присъединят към еврозоната.
По въпроса за обучението, латвийският представител в ЕП - Inese Vaidere - за Групата на Съюза за Европа на нациите, отбеляза, че „младите хора първо трябва да изучат професията, после да станат професионалисти и чак след това да навлизат в политиките, за да имат необходимия опит за своята работа”.
Отделно събитие в столицата на Латвия, Рига, на 23 март обърна внимание на икономическото въздействие, което присъединяването към ЕС е оказало върху Латвия и как да се получи достъп до фондовете на ЕС. Участниците обсъдиха също така проблемите на образованието, като акцентираха на неговото значение, и на данъчната система.
Кипър: 23 март, Никозия
Участниците усетиха, че ЕС не е постигнал висока степен на политическа интеграция – особено по отношение на външната политика и ,че външната политика и политиката за сигурност на ЕС трябва да бъде заздравена.
Къде ще бъдат следващите събития?
Гражданските форуми ще продължават да се организират през цялата година от Парламента. По-долу са посочени някои предстоящи форуми.
Стокхолм, Швеция: ЕС и политиката за прозрачност (03.05), Конституцията за ЕС (11.05)
Германия: Растеж и заетост (Майнц, 10.05), Околната среда (Есен, 14.05)
Италия: Схемата Еразъм (Вибо Валенсия, 18.05)
Португалия: Португалското председателство (Порто, 18.05)
20070412STO05235 Информационни бюра на ЕП
BG
1
PHOTO
20070418PHT05395.jpg
BG
2
LINK
/parliament/public/nearYou.do?language=BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
