Тази седмица - подготовка за пленарната сесия 22-25 септември Тази седмица - подготовка за пленарната сесия 22-25 септември
Политическите групи в Европейския парламент се събират тази седмица, за да подготвят пленарната сесия 22-25 септември. Основните акценти ще бъдат реформата на пазара на електронни комуникации и защитата на личните данни и мерките за борба с тероризма. В сряда стартира телевизионният канал на ЕП в Интернет europarltv. Проследете събитията на седмицата на нашата страница!
Подготовка за пленума . Евродепутатите се подготвят за следващата пленарна сесия 22-25 септември с основни акценти - реформата на пазара на електронни комуникации, третия законодателен пакет за сигурност на мореплаването и мерки за борба с тероризма.
Децата и Интернет : В понеделник евродепутатите от Комисията по граждански свободи призоваха за по-добра защита на децата, използващи Интернет.
Външна политика: Френският министър на външните работи Bernard Kouchner ще информира Комисията по външна политика за последната среща на министрите на външните работи на ЕС.
Граждански инициативи : В четвъртък евродепутатите от Комисията по конституционни въпроси ще дискутират по предложението, съдържащо се в Лисабонския договор, за правото на гражданите да поискат чрез подписка законодателна инициатива от страна на ЕК.
През тази седмица председателят на ЕП Hans - Gert P ö ttering ще се срещне в Брюксел с министър-председателя на Литва Gediminas Kirkilas , с премиера на Босна и Херцеговина Nikola Spiric и с Върховния комисар на ООН за бежанците Ant ó nio Guterres .
Във вторник ще Ви предложим информация за предстоящата селекция за наградите на ЕП за европейско кино " Lux ".
Не пропускайте в сряда старта на телевизионния канал на Парламента в Интернет!
20080911INS36953 Телевизионният канал на ЕП Тази седмица в Парламента - прессъобщение