25.3.2009
ПРЕДЛОЖЕНИЕ ЗА РЕЗОЛЮЦИЯ
внесено вследствие на въпрос, изискващ устен отговор B6‑0226/2009
съгласно член 108, параграф 5 от правилника
от Zdzisław Zbigniew Podkański, Ewa Tomaszewska, Wiesław Stefan Kuc, Zbigniew Krzysztof Kuźmiuk, Bogdan Pęk, Andrzej Tomasz Zapałowski, Sylwester Chruszcz, Leopold Józef Rutowicz, Czesław Adam Siekierski и Adam Bielan
от името на групата UEN
относно ролята на културата в развитието на европейските региони
Резолюция на Европейския парламент относно ролята на културата в развитието на европейските региони
Европейският парламент ,
–
като взе предвид Конвенцията на ЮНЕСКО за опазване и насърчаване на многообразието от форми на културно изразяване,
–
- като взе предвид заключенията на Съвета от 24 май 2007 г. относно приноса на културния и творческия сектор за постигане на целите от Лисабон;
–
като взе предвид действията в областта на културата в рамките на програмата „Култура 2007 “ (2007-2013 г.),
–
- като взе предвид резолюцията си от 10 април 2008 г. относно Европейска програма за културата в глобализиращия се свят Приети текстове , P6_TA(2008)0124 . ,
–
като взе предвид резолюцията си от 10 април 2008 г. относно индустриите, свързани с културата в Европа Приети текстове , P6_TA(2008)0123 . ,
–
като взе предвид член 108, параграф 5 от своя правилник,
A.
като ма предвид растящото значение на културния дух на Европа като средство за сближаване на европейците, като същевременно се зачита тяхната различна културна и езикова идентичност,
Б.
като има предвид, че културите в Европа са стратегически фактори за развитието на Европа на местно, регионално и национално равнище, както и на равнището на централните европейски институции,
В.
като има предвид, че градовете и регионите се превръщат в действащи лица за Европа, тъй като те споделят европейската идея и допринасят за развитието на Европейския съюз,
Г.
като има предвид, че културните проекти, основаващи се на инициативи на гражданското общество, явно допринасят ефективно за укрепване и развитие на регионите;
Д.
като има предвид голямото значение, което има европейската култура за регионите в Европа като инструмент за междукултурния диалог с трети страни;
Е.
като има предвид, че регионалните конференции са отлична възможност за гражданските инициативи да представят проектите и предложенията си, да обменят най-добри практики и да проведат диалог с отговорните лица,
1.
призовава Комисията да представи Зелената книга с възможен набор от мерки с цел укрепване на културното развитие в регионите на Европа;
2.
призовава Комисията да представи възможен набор от действия с цел извършване на проучвания, водене на документация, защита и поощряване на местната и регионалната традиционна култура, особено на езиците, традиции и обичаи, литература, музика, танци, регионални носии, народно изкуство, занаяти и строителство;
3.
призовава Комисията да оказва подкрепа за регионалните конференции съвместно с регионалните органи и местното гражданско общество;
4.
призовава за предприемане на действия и кампании за повишаване на информираността относно ролята на културните проекти за регионалното развитие;
5.
призовава съответните страни да работят за бързо и ефикасно изпълнение на такива проекти;
6..
възлага на своя председател да предаде настоящата резолюция на Комисията и на Комитета на регионите.
