P6_TA(2008)0497
Програма за действие за повишаване на качеството на висшето образование и насърчаване на междукултурното разбирателство чрез сътрудничеството с трети страни ("Еразмус Мундус") ***I
A6-0294/2008
Законодателна резолюция на Европейския парламент от 21 октомври 2008 г. относно предложението за решение на Европейския парламент и на Съвета за приемане на програма за действие за повишаване на качеството на висшето образование и насърчаване на междукултурното разбирателство чрез сътрудничеството с трети страни ("Еразмус Мундус") (2009-2013) ( COM(2007)0395 – C6-0228/2007 – 2007/0145(COD) )
(Процедура на съвместно вземане на решение: първо четене)
Европейският парламент
, –
като взе предвид предложението на Комисията до Европейския парламент и до Съвета ( COM(2007)0395 ),
–
като взе предвид член 251, параграф 2 и член 149, параграф 4 от Договора за ЕО, съгласно които Комисията внесе предложението в Парламента ( C6-0228/2007 ),
–
като взе предвид член 51 от своя правилник,
–
като взе предвид доклада на Комисията по култура и образование и становищата на Комисията по външни работи, Комисията по развитие, Комисията по бюджети, Комисията по заетост и социални въпроси и Комисията по правата на жените и равенството между половете ( A6-0294/2008 ),
1.
Одобрява предложението на Комисията във вида, в който е изменено;
2.
Счита, че финансовият пакет, посочен в законодателното предложение, трябва да е съвместим с горната граница на функция 1а от новата многогодишна финансова рамка, и изтъква, че относно годишната сума ще се вземе решение в рамките на годишната бюджетна процедура в съответствие с разпоредбите на точка 37 от Междуинституционалното споразумение от 17 май 2006 г. между Европейския парламент, Съвета и Комисията относно бюджетната дисциплина и доброто финансово управление ОВ С 139, 14.6.2006 г., стр. 1.
;
3.
Отбелязва, че мандатът на изпълнителната агенция за образование, аудиовизия и култура не покрива предложеното продължаване на програмата "Еразмус Мундус"; подчертава, че изпълнението на програмата от изпълнителната агенция ще бъде възможно само след надлежно одобрено продължаване на мандата съгласно действащите правни разпоредби;
4.
Отбелязва, че индикативната обща сума от 460 млн. евро, предложена за финансиране на Действие 2 от програмата, ще бъде покрита от финансовите пакети на съответните инструменти в областта на външната политика;
5.
Подчертава, че финансирането на дейностите, предвидени съгласно Действие 2, не трябва да е в ущърб на други дейности, финансирани съгласно съответните инструменти; отново заявява позицията си, че нови дейности следва да се финансират от бюджета на ЕС, само когато се предоставят допълнителни финансови средства за тях; призовава Комисията да предостави на Парламента годишен доклад с подробни данни относно дейностите съгласно Действие 2 и тяхната разбивка според финансовите инструменти, както и според съответните региони и държави;
6.
Призовава Комисията да се отнесе до него отново, в случай че възнамерява да внесе съществени изменения в предложението или да го замени с друг текст;
7.
Възлага на своя председател да предаде позицията на Парламента съответно на Съвета и на Комисията.
P6_TC1-COD(2007)0145
Позиция на Европейския парламент, приета на първо четене на 21 октомври 2008 г. с оглед приемането на Решение № …/2008/ЕО на Европейския парламент и на Съвета за приемане на програмата за действие "Еразмус Мундус" (2009-2013) за повишаване на качеството на висшето образование и насърчаване на междукултурното разбирателство чрез сътрудничеството с трети страни
(Тъй като беше постигнато споразумение между Парламента и Съвета, позицията на Парламента на първо четене съответства на окончателния законодателен акт, Решение
№ 1298/2008/ЕО
.)
