ВЪПРОС С ИСКАНЕ ЗА УСТЕН ОТГОВОР, ПОСЛЕДВАН ОТ РАЗИСКВАНЕ O-0045/08
съгласно член 108 от Правилника за дейността на ЕП
от
Raül Romeva i Rueda
,
Angelika Beer
и
Hiltrud Breyer
, от името на групата Verts/ALE ,
Ana Maria Gomes
, от името на групата PSE ,
Renate Weber
, от името на групата ALDE ,
Feleknas Uca
, от името на групата GUE/NGL ,
Piia-Noora Kauppi
и
Jana Hybášková
, от името на групата PPE-DE ,
Ģirts Valdis Kristovskis
, от името на групата UEN
към Съвета
Относно: Резолюция 1325 на Съвета за сигурност на ООН - ролята на половете при укрепването на мира - приложение на ниво ЕС
Резолюция 1325 на Съвета за сигурност на ООН като първа резолюция на Съвета за сигурност, която се отнася специално до влиянието на войната върху жените и приноса на жените за разрешаване на конфликти и установяване на траен мир, призовава за това да бъдат вземани в предвид специфичните потребности на жените в следвоенни ситуации, както и за по-добро представяне на жените на всички равнища на вземане на решения. Следователно:
1. Как Съветът възнамерява да осигури изпълнението на решенията си от 13 ноември 2006 г., чрез които прикани държавите-членки да предлагат кандидатурите на повече жени за предстоящите назначения по линия на ОВППС/ЕПСО (включително за постовете на специални представители на ЕС и ръководител на мисия), както и да следват активни стратегии за набиране на персонал и да откриват и вземат мерки срещу специфични пречки, които ограничават участието на жените?
2. Секретариатът на Съвета извършил ли е прегледа на прилагането на мерките, както това беше обявено в документа на секретариата на Съвета до делегациите (док. 11932/2/05 Rev2)и кога ЕП ще бъде информиран за резултатите?
3. Съветът изпълни ли препоръките направени в „Окончателния доклад за равенство на половете на работното място в рамките на ЕСФОР ДР Конго от 15 декември 2006 г.”, включително и по отношение на назначаването на съветници по въпросите на половете на трите нива в Брюксел, щаба на операцията и щаба на въоръжените сили; без дублиране на функциите на съветниците по въпросите на половете; както и да бъде осигурено обучение по въпросите на половете преди започването на работа?
4. Какви бяха основните резултати и уроци, извлечени от въпросниците, раздадени на всички държави-членки през 2006 г. във връзка с мерките, предприети от самите тях на национално ниво в областта на въпросите на половете и сигурността?
5. Как Съветът възнамерява да подсигури активното участие на местни женски организации в консултациите, мирните преговори и процесите на помирение, както това беше отбелязано в контролния списък на Европейската политика за сигурност и отбрана (ЕПСО)?
