Данута Хюбнер: Парламентът дава свобода на изразяване
Институции
2011-09-07 - 17:07
Данута Хюбнер Данута Хюбнер бе първият полски еврокомисар в Европейската Комисия (2004-2009) с ресор регионална политика. От началото на този мандат на Европейския Парламент тя е евродепутат от групата на ЕНП. Предлагаме Ви интервю с нея за това с какво й помага в работата опитът като еврокомисар. Това е първата част от серия интервюта. Следващото интервю ще бъде с бивш евродепутат, който сега е еврокомисар.
Г-жо Хюбнер, работили сте в три различни европейски институции. Този опит помага ли Ви ?
Наистина, имах късмет да работя в трите най-важни от тях: като полски министър - в Съвета, като комисар - в Европейската комисия, а сега - в Парламента. Всяка институция е различна: те имат своето място в структурата на ЕС и имат различен стил на работа.
Фактът, че познавам другите институции, е много полезен. Най-голямата разлика според мен е свободата на изразяване. Когато сте министър или комисар, има някои ограничения, много фактори трябва да се вземат предвид. В ЕП нещата стоят по-различно. Евродепутатите могат да имат съмнения, могат да дискутират и да задават трудни въпроси. Този комфорт го няма в Комисията или в правителството.
С какво съществото на работата Ви е по-различно от преди?
През цялото време се занимавам със сходни теми - европейските въпроси и регионалната политика. Но в ЕП мога да правя и други неща, докато в Комисията трябваше да се придържаме към моята сфера. Шегувам се, че това означава, че сега имам още повече работа, нещо, което си мислих, че не е възможно, когато работих в Комисията.
Освен това работата има и политическа страна. За първи път съм на изборна длъжност. Срещите с избирателите са ми много важни, хубави и лични. Мисля, че те са от съществена важност за всеки, който работи като политик или администратор. Всеки, който може да повлияе на живота на хората, трябва да провежда подобни срещи.
С Вашия опит, по-лесно ли Ви е да преговаряте с Комисията и Съвета?
Не става въпрос само за връзките, но също и за познанията за това как работи ЕК отвътре. Като председател на Комисията по регионално развитие в Парламента, си сътруднича тясно с ЕК. И това е по-лесно за мен, защото познавам хората в тази дирекция. Аз създадох контактна група, която поддържа редовен контакт с моите бивши колеги, така работата тече по-гладко.
20110902STO25898 Данута Хюбнер Комисия по регионално развитие Данута Хюбнер като еврокомисар
BG
1
PHOTO
20110706PHT23431.jpg
BG
2
LINK
/members/public/geoSearch/view.do;jsessionid=B9AA368B1C06DCFF128FFDAF92437D9F.node2?language=BG&id=96779
BG
3
LINK
/activities/committees/homeCom.do?language=BG&body=REGI
BG
4
LINK
http://ec.europa.eu/archives/commission_2004-2009/hubner/index_bg.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
