ВЪПРОС С ИСКАНЕ ЗА УСТЕН ОТГОВОР, ПОСЛЕДВАН ОТ РАЗИСКВАНЕ O-0069/07
съгласно член 108 от Правилника за дейността на ЕП
от
Sergio Berlato
,
Janusz Wojciechowski
,
Gintaras Didžiokas
и
Liam Aylward
, от името на групата UEN
към Комисията
Относно: значителните увеличения на цените на хранителни стоки и защитата на потребителите
Напоследък в Европейския съюз се наблюдават значителни увеличения на цените на основни хранителни продукти, особено в новите държави-членки.
Така например в Полша през последните две години цената на хляба се увеличи с 15%, на ябълките с 83%, на картофите с 33%, а цената на млякото се увеличи двойно.
В Италия, Ирландия и Литва цените на зърнените продукти, млякото, плодовете и зеленчуците се увеличиха почти двойно.
В същото време политиката на Европейския съюз е да се ограничава селскостопанското производство и тази политика като че ли навлиза във все по-голямо противоречие с нуждите на потребителите.
Има ли Европейската комисия намерение да провери целесъобразността на своята административна политика за ограничаване на селскостопанското производство в ЕС?
