Зелена седмица 2007
Околна среда
2007-06-11 - 16:13
Зелена седмица 2007, 12-15 юни
Тази седмица е обявена за "Зелена седмица" - проява, отразяваща стремежа към насърчаване на съобразен с околната среда начин на живот. По този повод попитахме членове на Европейския парламент с какво всеки от нас лично би могъл да допринесе за опазването на околната среда? Повечето идеи са универсални и могат да бъдат приложени от всеки от нас.
Помолихме евродепутати от различни страни-членки и от различни политически групи да ни дадат кратък отговор на следния въпрос:
"Кое е най-важното нещо, което всеки от нас може да направи на своето работно място, за да подпомогне опазването на околната среда?"
Прочетете отговорите и решете сами дали предпочитате да използвате велосипеда си вместо колата, дали ще загасите осветлението на излизане от офиса в края на работния ден и дали ще принтирате документи, които лесно бихте могли да прочетете на екрана на компютъра. Ето какво ни отговориха членовете на Европейския парламент:
Председателят на ЕП Hans-Gert Pöttering (ЕНП-ЕД, Германия): "Зелената седмица в европейските институции ще спомогне за информирането на всеки от нас относно защитата на околната среда. С помощта на проучване, целящо да направи видим нашия "екологичен отпечатък", скоро ще узнаем подробно къде Европейският парламент произвежда CO2, както и колко и как можем да намалим емисиите. Много път трябва да бъде извървян, докато Парламентът се освободи от CO2, но първата крачка вече е направена."
Г-жа Edite Estrela (ПЕС, Португалия): "Нужни са малки на пръв поглед действия, като това да изключим климатика, когато не се нуждаем от него."
Г-жа Mojca Drčar-Murko (AЛДЕ, Словения): "Необходимо е да променим антропоцентричното си отношение към околната среда, растенията и животните, към които трябва да се отнасяме по начин, зачитащ многообразието на живота на земята."
Г-н Miroslav Ouzký, (EНП-E Д, Чехия): "Живеем в общество на свръхконсумацията и всеки от нас би могъл да направи нещо в защита на околната среда чрез намаляване на собственото си потребление."
Г-жа Dorette Corbey (ПЕС, Холандия): "Личният избор е важен. Така че, станете вегетарианец, направете изолация на дома си и недейте да летите до вашата ваканционна дестинация през това лято!"
Г-н Gérard Onesta, заместник-председател на ЕП (Зелени/ЕСА, Франция): "Трябва да се научим да четем документите на екраните и да отпечатваме само тези, които са абсолютно необходими."
Г-н Roger Helmer (Независим, Великобритания): "Можем да намалим енергийната употреба, да върнем назад индустриалната революция, да направим героични икономически жертви и да разрушим конкурентноспособността на нашите европейски икономики, докато глобалните конкуренти се присмиват на глупостта ни. Помислете за това, точно това е, което смятаме да направим."
Г-н Roberto Musacchio (ЕОЛ/СЛЗ, Италия): "Спазвайте някои простички правила: използвайте водата отговорно и правете екологичен избор по отношение на транспорта."
Г-жа Dagmar Roth-Behrendt (ПЕС, Германия): "Да мислим по всяко време за природосъобразни транспорт, използване на енергия, на офис материали и т.н."
Г-н Karl-Heinz Florenz (ЕНП-ЕД, Германия): "Трябва да насочим вниманието си към нашите домове, като за целта например подобрим изолацията или отоплителната система."
Г-жа Monica Frassoni (съпредседател Зелени/ЕСА, Италия): "Нека първо попитаме себе си: Нуждая ли се от кола, за да отида донякъде или е по-добре да взема автобус, да повървя или да използвам велосипеда си?"
Г-жа Cristina Gutiérrez-Cortines (ЕНП-ЕД, Испания): "В зоните с висока температура прозорците трябва да бъдат отворени през цялата нощ, до зори. Затворени - през най-горещите слънчеви часове на деня и когато е възможно да се използват транспаранти и щори, така че светлината да може да прониква, без да става горещо."
Г-жа Teresa Riera Madurell (ПЕС, Испания): "Важен принос е предприемането на мерки за спестяване на енергия, като контрол на стайната температура например."
Г-жа Bilyana Ilieva Raeva (АЛДЕ, България): "Преди да принтираме, да помислим за околната среда!"
Г-н Tunne Kelam (ЕНП-ЕД, Естония): "Да спрем да използваме факс. Нека изпращаме документи само по електронен път".
Г-н Gyula Hegyi (ПЕС, Унгария): "Ходете на работа пеша или с велосипед и яжте по-малко месо и повече зеленчуци!"
Г-н Martin Schulz (председател на ПЕС, Германия): "Изключвайте компютъра и гасете осветлението, когато напускате офиса в края на работния ден."
Г-жа Jana Hybáškov á (ЕНП-ЕД, Чехия): "Да намалим потреблението и като законодатели и като отделни потребители."
Г-н Guido Sacconi (ПЕС, Италия): "Да ходим на работа с обществен транспорт и да оставим колите у дома."
Г-жа Caroline Lucas (Зелени/ЕСА): "Най-зелената" мярка, която можем да предприемем на работното място е да настояваме (...) нашите работодатели да намалят емисиите на газове с парников ефект."
Г-н Alessandro Foglietta (СЕН, Италия): "Трябва да рециклираме. И да използваме умовете си, колкото се може повече."
20070611STO07664 Официален уебсайт на Green week
BG
1
PHOTO
20070611PHT07684.jpg
BG
2
LINK
http://ec.europa.eu/environment/greenweek/home.html
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
