ЕП подкрепи с голямо мнозинство Договора от Лисабон и призова за ратифициране до 1 януари 2009 г.
Договори
2008-02-20 - 13:41
Процесът по ратификацията на Договора от Лисабон е в ход.. Мнозинството от членовете на Европейския парламент подкрепиха Договора от Лисабон и призоваха за ратификацията му от всички държави-членки на Съюза до 1 януари 2009 г. По този начин гражданите ще могат да гласуват на изборите за Европейски парламент през юни 2009 г. при пълно познаване на новата институционална рамка на Съюза, се казва в текста.
Договорът от Лисабон ще защити повече правата на гражданите, ще подобри демократичния контрол в ЕС и функционирането на европейските институции, се казва в доклада от Richard Corbett (ПЕС, Великобритания) и Íñ igo M é ndez de Vigo (ЕНП-ЕД, Испания), приет с 525 гласа "за", 115 "против" и 29 "въздържали се".
Председателят на Европейския парламент Ханс-Герт Пьотеринг приветства резултата и голямото мнозинство, което подкрепи Доклада. Той каза на депутатите, че този вот изразява "свободната воля на хората, които представлявате". Председателят на Парламента подчерта, че "този договор дава на ЕС възможността да функционира правилно и подобрява демократичността".
По-голям демократичен контрол
ЕП приветства факта, че демократичният контрол и правомощията за вземане на решения ще бъдат засилени, като по този начин гражданите ще могат да упражняват по-голям контрол върху действията на Съюза, например чрез по-голямата роля, която ще бъде дадена на националните парламенти.
Цялото европейско законодателство, с малки изключения, ще подлежи на двойно одобрение, на равноправна основа, от страна на Съвета и на Европейския парламент. Ще бъде създадена нова, опростена и по-демократична бюджетна процедура с едно четене: разграничението между задължителни и незадължителни разходи се премахва, като по този начин се гарантира пълно равенство между Парламента и Съвета по отношение на одобрението на общия годишен бюджет.
Засилване на правата на гражданите и по-голяма на яснота
Членовете на ЕП приветства т факта, че правата на гражданите ще бъдат засилени. Например Хартата за основните права на ЕС ще придобие правнообвързващ характер и ще даде правна сигурност на гражданите на Съюза.
Въвеждането на правото на инициатива на гражданите на ЕС ще даде възможност на гражданите да внасят предложения за правни актове до Комисията, което увеличава участието им в процеса на взимане на решения на ЕС.
Според Парламента Договорът предоставя достатъчно гаранции, че Съюзът няма да се превърне в централизирана, всесилна супердържава, потвърждава специфичната институционална организация на Съюза, на който държавите-членки предоставят част от компетенциите си и задължението за зачитане на националната идентичност на държавите-членки.
По-голяма ефективност
Докладът приветства факта, че новият Договор ще укрепи капацитета на институциите на Съюза да изпълняват функциите си по-ефективно чрез значително увеличение на броя на областите, в които правителствата, заседаващи в рамките на Съвета, вземат решение по-скоро с квалифицирано мнозинство, отколкото с единодушие. Това ще даде възможност Съюзът от 27 държави-членки да функционира без опасност от блокиране на решенията с налагането на вето. Също така „заместник-председателят на Комисията и Върховен представител за външна политика и политика на сигурност“, който ще председателства Съвета по външни работи и ще може да се изказва от името на Съюза по въпроси, по които ЕС има обща позиция, което ще осигури повече последователност във външната дейност на Съюза. Премахването на структурата на стълбовете ще осигури по-голямо единство в действията в различните области на дейност на Съюза с опростени механизми и инструменти. Целите и компетенциите на Съюза в областта на изменението на климата, правата на детето, европейската политика на добросъседство, хуманитарната помощ, енергетиката, космоса, изследванията, туризма, спорта, общественото здраве и гражданската защита са определени по по-ясен начин. Проблеми Депутатите изразяват съжаление от решението да се изостави конституционния подход и някои негови елементи, като схващането за Съюз, основан на волята на неговите граждани и държави-членки, единния и структуриран текст, по-ясната терминология за обозначаване на законодателните актове, закрепването в Договора на знаме и химн и употребата на званието „министър на външните работи“ вместо „Върховен представител“.
Също така те критикуват включването в Договора на специфични за конкретни отделни държави-членки мерки, като разширяването на обхвата на клаузата за участие във връзка със сътрудничеството по полицейски и наказателноправни въпроси и действието на хартата върху вътрешното право за две държави-членки. Информиране на гражданите
Докладът призовава да се положат всички възможни усилия, както от институциите на ЕС, така и от националните органи на управление, в съответствие с принципа на искрено сътрудничество, за да се информират европейските граждани по-ясно и обективно за съдържанието на Договора. За тази цел депутатите искат консолидираните договори да бъдат публикувани в кратки срокове, във вида, в който са изменени с Договора от Лисабон, което би предоставило на гражданите по-ясен текст.
Дебат за Договора от Лисабон преди вота
Преди гласуването на доклада депутатите обсъдиха Договора от Лисабон. По-големите политически групи изразиха подкрепата си за новия договор, а по-малките групи призоваха за провеждането на референдуми и критикуваха новите правомощия на ЕС.
Докладчици Richard CORBETT (ПЕС, Великобритания), единият от двамата докладчици на Парламента подчерта, че новият договор ще направи Европейския съюз по-ефективен и демократичен. Ще има по-голям демократичен контрол - в бъдеще европейското законодателство ще бъде разглеждано от националните парламенти преди Съвета на министрите и Европейския парламент - такъв тип контрол не съществува в никоя друга международна структура, подчерта г-н Corbett. Той припомни, че правомощията на Парламента ще бъдат увеличени.
Второ, новият договор включва Хартата за основните права, която ще гарантира, че европейското законодателство не нарушава основни стандарти за спазването на човешките права. Трето, договорът ще направи ЕС по-ефективен, например с гласуването с квалифицирано мнозинство и рационализиране на размера на Комисията.
В заключение г-н Corbett подчерта, че с новия договор Европейският съюз ще стане "по-демократичен и по-ефективен".
Другият докладчик Íñigo MÉNDEZ DE VIGO ( ЕНП -E Д , Испания ) каза, че провалът на Конституционния договор е бил голямо разочарование за някои - "някои от нас бяха по-амбициозни от постигнатото в Договора от Лисабон", но според него новият договор е "политическо решение" с цел ратифициране от всички държави-членки.
Той добави, че новият договор включва основните елементи от Конституцията - текстът дава по-голяма демократичност, ефективност и добавена стойност за гражданите.
Европейски съвет
Словенският министър по европейските въпроси Janez LENARČIČ изрази надеждата, че процесът на ратифицирането на Договора ще протече плавно, за да може да влезе в сила в началото на 2009 г.
Той се съгласи с положителната оценка на докладчиците на Парламента и подчерта, че подобряването на ефективността и демократичния контрол са правилният отговор предвид дългосрочните предизвикателства в ЕС и международната сцена.
Европейска комисия
Заместник-председателят на Комисията Margot WALLSTRÖM приветства договора като "положителна стъпка към подобряване на ефективността, прозрачността и демократичността на Съюза", отбелязвайки увеличаването на ролята на Парламента при приемането на бюджета и други области, както и участието на националните парламенти.
Тя подчерта, че по време на процеса на ратифициране информирането и общуването с гражданите ще е от жизненоважно значение и в тази връзка Комисията ще работи в тясно сътрудничество с националните власти и информационните офиси на Парламента.
Оратори от политическите групи Лидерът на ЕНП-ЕД Joseph DAUL (Франция) каза, че пет държави-членки вече са ратифицирали договора, а Полша започва този процес. Той изброи ползите от договора, като акцентира върху правото на европейските граждани - ако един милион подпишат петиция, могат да поискат от Комисията да предприеме действие по определен въпрос. Той също призова за бързо приключване на ратифицирането, за да може Договорът да влезе в сила до 2009 г.
Martin SCHULZ ( ПЕС, Германия ) каза, че въпросът е защо има нужда от новия договор. Възходът на Индия и Китай и фактът, че сега светът е "глобално село" повдигат въпроса "С какво можем да допринесем?", но най-вече е ясно, че не "можем да го направим сами". Неговата група подкрепя Договора на основата на това, че "обединението е сила".
Andrew DUFF (АЛДЕ, Великобритания) каза, че светът очаква от ЕС да действа с по-голям капацитет на световната сцена и добави, че британското правителство е било "прекалено уплашено" да подкрепи целия текст на Договора, което се вижда от договорените изключвания (т.нар. opt - out ).
Brian CROWLEY (Европа на нациите, Ирландия) каза, че Договорът от Лисабон ще подобри живота на европейските граждани. Ирландците ще имат възможност да изразят позицията си много скоро, припомни той. Според него предвид голямото увеличение в броя на членките на Съюза, е необходима промяна в правилата.
Johannes VOGGENHUBER ( Зелени /E СА , A встрия ) каза, че договорът не е реализирал всички стремежи и подчерта че в бъдеще трябва да се работи за съюз на хората, а не за съюз на държави. "Трябва да се отстоява нова идентичност, основана на гражданите", каза той. Mary Lou MCDONALD ( ЕОЛ / СЗЛ , Ирландия) говори за страха от референдуми във всички държави-членки с изключение на Ирландия. Според нея новият договор няма да доведе до положителни промени и ефикасност и ще допринесе за понататъшно подкопаване на демокрацията. "Договорът от Лисабон е лоша сделка за Ирландия, Европа и света като цяло" - хората няма да подкрепят този договор и затова никой не ги пита, каза тя.
Nigel FARAGE ( Независимот / Демокрация, Великобритания ) заяви, че в сравнение с провалилата се Конституция във всяко отношение Договорът от Лисабон е идентичен . "Истината е, че се страхувате да проведете референдуми. Сега прибягвате към тоталитарни мерки да прокарате този договор", каза той и добави, че се надява ирландците да гласуват против новия Договор.
Jim ALLISTER (Независими, Великобритания) твърдо се обяви против доклада на Парламента и Договора от Лисабон.
20080219IPR21733 Приетият текст на доклада относно Договора от Лисабон, гласуван от ЕП на 20.02.2008 г., ще намерите публикуван на този линк Договор от Лисабон за изменение на Договора за Европейския съюз и на Договора за създаване на Европейската общност, подписан в Лисабон на 13 декември 2007 г. Прессъобщение на Пресслужбата на ЕП: Европейският парламент за Договора от Лисабон, 14-02-2008 - 12:04 Новини и информация за Договора от Лисабон на интернет страницата Портал на ЕС Вижте видеото на Eurinfo за Договора от Лисабон (англ.) Аудио запис, 09:40 (англ.) Аудио запис, 09:40 (фр.) Аудио запис, 09:40 (оригинал) Аудио запис, 09:45 (англ.) Аудио запис, 09:40 (фр.) Аудио запис, 09:45 (оригинал) Аудио запис, 31:08 (англ.) Аудио запис, 31:08 (фр.) Аудио запис, 31:08 (оригинал)
BG
1
PHOTO
20080220PHT21878.jpg
BG
3
LINK
http://eur-lex.europa.eu/JOHtml.do?uri=OJ%3AC%3A2007%3A306%3ASOM%3ABG%3AHTML
BG
5
LINK
http://europa.eu/lisbon_treaty/index_bg.htm
BG
6
LINK
/eplive/archive/multimediaav_page/10739-20070926MAV10738-TELEVISION/default_bg.htm
BG
7
MULTIMEDIA
20080220MLT21825.asf
BG
8
MULTIMEDIA
20080220MLT21829.asf
BG
9
MULTIMEDIA
20080220MLT21827.asf
BG
10
MULTIMEDIA
20080220MLT21846.asf
BG
11
MULTIMEDIA
20080220MLT21844.asf
BG
12
MULTIMEDIA
20080220MLT21841.asf
BG
13
MULTIMEDIA
20080220MLT21862.asf
BG
14
MULTIMEDIA
20080220MLT21864.asf
BG
15
MULTIMEDIA
20080220MLT21860.asf
-//EP//TEXT TA P6-TA-2008-0055 0 NOT XML V0//BG
-//EP//TEXT IM-PRESS 20080129BRI19893 ITEM-001-BG NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
