Въпрос за времето за въпроси H-0510/2010
Съвета
Период на сесията: Октомври 2010
Член 116 от Правилника за дейността
Georgios Toussas
(GUE/NGL) Относно: Не на новите опити за репресии над работническото движение
В ход е нов опит за репресии над народните движения, под претекст за т.нар. "борба срещу екстремизма" с резолюция, представена в Парламентарната асамблея на Съвета на Европа на 5.10.2010 г., с която се прави опит за укрепване на авторитарния, недемократичен законодателен арсенал, въведен през последните години от политическия персонал на монополите в Европа и от ЕС. Преди 5 години Съветът на Европа състави и се опита да легитимира антикомунистическия меморандум. Резолюцията, чието включване в законодателствата на всички държави-членки на Съвета на Европа и на ЕС е желателно, оформя рамката, позволяваща да се определят като "екстремизъм" борбите на работниците, движенията и организациите им, особено в условията на изостряне на капиталистическата криза и на класовата борба, като дори припомня демонстрациите и стачките срещу антиработническите мерки в Гърция през 2009 г. Резолюцията насърчава мерки, които засягат ключови демократични права като "свободата на изразяване и сдружаване", стигайки до забрана за държавно финансиране, а също така и функциониране на партиите, които се визират.
Осъжда ли Съветът тази неприемлива резолюция?
