Въпрос за времето за въпроси H-000130/2011
до Комисията
Период на сесията: Април 2011
Член 116 от Правилника за дейността
Csaba Sándor Tabajdi
(S&D) Относно: Промишленото използване и рециклирането на червена кал в Европа
Бедствието с червената кал в Унгария засили вниманието към действащите технологии за промишлено използване и рециклиране на червена кал, както подчертаха няколко европейски и международни експерти. Според научните изчисления, значително количество желязо, титан и други редки метали могат да бъдат извлечени от червената кал, но материалът може да бъде използван и в строителната индустрия и по-специално в производството на цимент. Подобни тестове са били проведени в Япония и Индия. Въз основа на собствени изчисления, на територията на ЕС се съхраняват приблизително 220 милиона тона червена кал под различни форми.
Тези решения са постижими. Въпреки това, за тяхното усъвършенстване все още са необходими изследвания, а за прилагането им са нужни значителни инвестиции. Счита ли Комисията, че финансирането на научните изследвания на тези технологии е в интерес на европейските граждани? Какви европейски финансови средства могат да бъдат отпуснати за тази цел?
