Въпрос за времето за въпроси H-0289/2010
Съвета
Период на сесията: Юни 2010
Член 116 от Правилника за дейността
Georgios Toussas
(GUE/NGL) Относно: Смъртоносно нападение на Израел срещу мисията за солидарност с палестинския народ
Групата на Гръцката комунистическа партия в ЕП гневно осъжда хладнокръвното смъртоносно нападение на израелските въоръжени сили срещу мисията за солидарност с жителите на ивицата Газа, довело до десетки загинали и ранени. Това е поредният акт на жестокост от страна на Израел в дългия списък на престъпленията, които извършва тази терористична държава срещу палестинския народ. Икономическото, политическото и военното укрепване на взаимоотношенията ЕС - Израел – създаване на единно въздушно пространство –, както и политиката на поддържане на равна дистанция спрямо двете страни, подклаждат престъпната му агресия спрямо палестинския народ и спрямо народите от региона.
Осъжда ли Съветът нападението от страна на Израел срещу конвоя за солидарност с палестинския народ, при което десетки хора бяха убити и ранени? Осъжда ли смъртоносните нападения срещу палестинския народ и народите от региона?
