През тази седмица в парламента През тази седмица в парламента
Председателят на парламента ще направи посещения в Ирландия и в Катар. Очаква се Пьотеринг да говори пред 8-ия форум за демокрация, развитие и свободна търговия в Доха
Пленарната сесия на ЕП - Брюксел 9 и 10 април 2008 година.
Депутатите ще обсъдят на 10 април докладите за напредъка на Хърватска и на Бившата югославска република Македония по пътя към членство в ЕС. Сред темите на заседанието са репресиите в Тибет и борбата с рака.
На 9 април Парламентът ще гласува кандидатурата на новия комисар по въпросите на здравеопазването от Кипър Androula Vassiliou.
Някои други акценти
Във вторник Върховният представител за външната политика и сигурност Хавиер Солана ще обсъжда актуални въпроси в Комисията по външна политика на Парламента.
В четвъртък Комисията по граждански свободи ще посети центрове за имигранти в Дания.
Парламентарна делегация ще посети Непал за изборите.
В парламента депутати ще се срещнат с родителите на изчезналото британско дете Маделин и ще обсъдят създаването на гореща линия за отвлечени и изчезнали деца
20080407INS25826