13.3.2007
ПРЕДЛОЖЕНИЕ ЗА РЕЗОЛЮЦИЯ
внесено в следствие на питане, изискващо устен отговор B6‑0015/2007
съгласно член 108, параграф 5 от правилника
от David Hammerstein Mintz от името на групата Verts/ALE и Mieczysław Edmund Janowski от името на групата UEN
относно пролетния лов и лов с примамка на прелетни птици в Малта
Резолюция на Европейския парламент за пролетния лов и лов с примамка на прелетни птици в Малта
Европейският парламент ,
– като взе предвид петициите 794/2004, 334/2005 и 886/2005,
– като взе предвид доклада за установяване на фактите от командировката на комисията по петиции в Малта, 9-12 май 2006г.,
– като взе предвид Директива 79/409 ЕИО за опазването на дивите птици,
– като взе предвид Директива 92/43 ЕИО за опазване на природните местообитания и на дивата флора и фауна,
– като взе предвид членове 10, 226 и 242 от Договора за ЕО
– като взе предвид устен въпрос В6-0015/2007
– като взе предвид членове 108, параграф 5 и 103, параграф 2 от своя правилник,
A.
като има предвид, че Европейският парламент получи няколко петиции срещу практиките на пролетен лов и лов с примамка на прелетни птици в Малта, включително на петиция от Кралското белгийско общество за защита на птиците, подписана от 300 000 европейци, повече от 4 000 от които от Малта, като има предвид, че 115 000 европейци, по-специално от Обединеното Кралство, подадоха петиция на вниманието на малтийското правителство през месец февруари 2007 година, в знак на протест срещу пролетния лов,
Б.
като има предвид, че комисията по петиции разгледа изложените твърдения в петициите и изпрати делегация в Малта съгласно член 192, параграф 3 от правилника на ЕП за установяване на фактите на място,
В.
като има предвид, че докладът от командировката за установяване на фактите заключи, че независимо от положените усилия от малтийските отговорни органи да приведат националното законодателство и прилагането му в съответствие с общностното право, устойчивостта и оцеляването на популациите на няколко вида прелетни птици са все още сериозно застрашени, поради обширен незаконен и безразборен лов и лов с примамка, при преминаването им през Малта, по време на пролетната им миграция,
Г.
като има предвид, че докладът от командировката за установяване на фактите от комисията по петиции предизвиква също загриженост относно спазването от Малта на Директива 79/409/ЕИО за опазването на дивите птици и Директива 92/43/ЕИО за опазване на природните местообитания и на дивата флора и фауна и относно безразборния лов с примамка и незаконния лов на защитените видове, като например на застрашените хищни птици в световен мащаб като черношипата ветрушка и червенокракият сокол.
Д.
като има предвид, че пролетният лов и ловът с примамка се обосновава от малтийските ловци като част от тяхната културна традиция; като има предвид обаче, че местата за отдих на прелетните птици са намалели значително през последните години, в следствие на градското развитие и, че новите методи и оръжия направиха лова по-ефикасен и следователно, по-ощетяващ популациите от прелетни птици, причинявайки локализираното изчезване на видове като тези на сокола скитник и забулената сова,
Е.
като има предвид, че проучванията на общественото мнение показват, че голяма част от малтийското общество е против сегашните ловни практики,
Ж.
като има предвид, че правителството на Малта взе решение да открие тази година сезон за пролетен лов на гугутки и пъдпъдъци, два застрашени вида, от 10 април до 20 май и сезон за лов с примамка от 26 март до 20 май,
З.
като има предвид, че Малта е една от основните точки за събиране на прелетни птици между Европа и Африка; като има предвид, че едно настояще проучване доказа, че много от видовете птици са били редки или застрашени и са били убити в 35 страни (повечето европейски) и уловени с примамка в 19 страни,
И.
като има предвид, че Комисията разследва дали транспонирането в Малта на Директива 79/409/ЕИО за опазването на дивите птици е в съответствие с изискванията на Директивата и дали се прилага правилно законодателството и, че започна съдебни процедури за нарушения против Малта поради неспазване съгласно член 9 на Директивата,
Й.
като има предвид, че Комисията препоръча на правителството на Малта да не разрешава пролетния лов тази година и постанови, че ако той бъде разрешен през 2007 г., Комисията възнамерява да разгледа в общо дело разрешенията за пролетен лов през 2004, 2005 и 2006 г. и да изпрати мотивирано становище на Малта по този въпрос,
К.
като има предвид, че задължението на държавите-членки да сътрудничат изцяло на Комисията, когато тя действа в рамките на възложените й правомощия съгласно член 226 от Договора на ЕО, произтича от принципа на лоялно сътрудничество, уточнен в член 10 от Договора на ЕО,
1.
Отбелязва доклада от командировката за установяване на фактите на комисията по петиции от 9 до 12 май 2005 г., по време на която бяха разгледани фактите на място и подкрепя препоръките на този доклад;
2.
Споделя изразената загриженост в доклада от командировката за установяване на фактите, по-специално относно разрешението за пролетен лов на прелетните птици, на безразборния лов с примамки и на незаконния лов на защитени видове, включително в защитените зони от правото на Общността;
3.
Приветства решението на Комисията да разгледа съответствието на малтийското законодателство и на прилагането на Директива 79/409/ЕИО за опазване на дивите птици и изисква настойчиво Комисията да удвои усилията си и да убеди малтийските органи да спазват изцяло правото на Общността;
4.
Отбелязва със съжаление решението на правителството на Малта да разреши пролетния лов и лова с примамки, независимо от препоръките на Комисията и приканва правителството на Малта да преосмисли решението,
5.
Припомня принципа за лоялно сътрудничество, уточнен в член 10 от Договора на ЕО, съобразно който държавите-членки се ангажират да сътрудничат изцяло на европейските институции;
6.
Отбелязва, че принципът на лоялно сътрудничество има още по-голямо значение, когато Комисията действа в качеството си на „ пазителка на договорите” и, че тя разглежда спазването на правото на Общността от дадена държава-членка съгласно член 226 от Договора на ЕО;
7.
Възлага на своя председател да предаде настоящата резолюция на Съвета, Комисията и на правителството и парламента на Малта.
