Въпрос с искане за устен отговор O-000275/2011
до Комисията
Член 115 от Правилника за дейността
Renate Weber
,
Sophia in 't Veld
,
Gianni Vattimo
,
Sonia Alfano
, Baroness
Sarah Ludford
,
Marielle De Sarnez
,
Jan Mulder
,
Cecilia Wikström
,
Alexander Alvaro
,
Nathalie Griesbeck
,
Ramon Tremosa i Balcells
,
Stanimir Ilchev
,
Louis Michel
от името на групата ALDE Относно: Дискриминация и преследване на ромското население в държавите-членки на ЕС и рамкова стратегия, насоки и действия на ЕС
Независимо от Рамката на ЕС за национални стратегии за интеграция на ромите, инициирана от Комисията и приветствана от Съвета, както и издаването от страна на Европейската комисия на насоки, насочени към държавите-членки, за формулирането на национални стратегии за интеграция на ромите (НСИР), дискриминацията и преследването на ромско население в ЕС и неговите държави-членки все още продължават. В Унгария съществува план, одобрен от унгарския парламент през миналия месец юли, който изисква всеки, който получава социална помощ, да работи на строителни обекти, да почиства улиците или да поддържа парковете и горите. В случай на отказ, помощите се спират. Обхванатите от програмата получават по 200 евро на месец, често работят при унизителни условия, като например разчистването на дървен материал в гора в продължение на дни в Gyöngyöspata – работа, която трактор би свършил за няколко часа . Тази мярка е остро критикувана, тъй като тя засяга ромското население непропорционално. Опустошителни конфликти между екстремисти от дясното крило и наскоро установено в Северна Бохемия ромско население се разгарят седмици наред в Чешката република , като сенатът й потвърди, че Чешката република не бива да участва в Европейската стратегия за ромите. В България имаше демонстрации и ожесточени думи и действия спрямо ромско население след убийството на двама души, жертва на злоупотреба от страна на екстремистки, популистки и националистки движения, което накара органите да призоват за прекратяване на езика на омразата. В Обединеното кралство, пътуващи роми ще бъдат прогонени от Dale Farm в Basildon, Essex въз основата на нарушаване на закони за проектиране – решение, което събуди противоречиви становища и е критикувано от комисията на ООН срещу расизма . Продължават да се прогонват роми, както наскоро в Рим (Италия), Париж (Франция), Baia Mare (Румъния), което накара НПО спешно да призоват органите и Европейската комисия да действат.
Комисията може ли да обясни защо насоките не включват правата на човека и мерките срещу дискриминацията, противно на изисканото от ЕП в неговия доклад?
Комисията може ли да посочи какви мерки са били – или ще бъдат – предприети, за да се гарантира, че е сложен край на горепосочените нарушения на правата на човека и дискриминиращите закони и политики?
Комисията може ли да посочи как ще гарантира, че държавите-членки зачитат правата на човека и правилата срещу дискриминацията по отношение на ромското население?
http://www.euractiv.com/socialeurope/hungary-puts-roma-work-news-507804 http://www.spiegel.de/international/europe/0,1518,786495,00.html http://www.washingtonpost.com/world/europe/irish-travelers-build-barricades-say-they-will-fight-eviction-in-eastern-england/2011/09/19/gIQAfeCbeK_story.html