Пленарното заседание в сряда
Институции
2007-10-11 - 19:08
Европейският парламент ще продължи да се бори срещу смъртното наказание
През вчерашния пленарен ден европейските депутати приветстваха освободените български медици, които са на посещение в Парламента по покана на председателя Pöttering. На дневен ред бе предстоящата неформална среща на върха на 18 и 19 октомври, когато ще бъде разгледан новия Договор за реформи на Европейския съюз, а така също и дебат за състава на Парламента след изборите през 2009 година.
Българските медици на посещение в Европейския парламент
При откриването на двудневната пленарна сесия от Hans-Gert Pöttering депутатите приветстваха с ръкопляскания освободените български медици. Посещението им в Брюксел е организирано съвместно с българския парламент и постоянното представителство на България в Брюксел. Председателят на Парламента сърдечно ги приветства и припомни, че през годините, когато те бяха несправедливо лишени от свобода, Европейският парламент твърдо се обявяваше против смъртното наказание и нееднократно призоваваше либийските власти да ги освободят.
Точно на 10 октомври, обявен за Световен и Европейски ден срещу смъртното наказание, Hans-Gert Pöttering потвърди твърдия ангажимент на Европейския парламент в борбата срещу смъртното наказание навсякъде по света и припомни, че само през тази година Парламентът е приел вече три резолюции в тази област.
Срещата на върха в Лисабон и Договорът за реформи
Неформалната среща на държавните и правителствени ръководители ще се проведе на 18 и 19 октомври в Лисабон с цел да бъде обсъден проекта на новия европейски договор, който бе подготвен в резултат на близо тримесечната работа на Междуправителствената конференция (МПК), в която участваха трима представители на Европейския парламент.
Един от тях - Elmar Brok (ЕНП-ЕД, Германия) подчерта, че новият договор ще даде на Парламента същото влияние, каквото имат държавите-членки в Съвета, в областите на правосъдието, земеделието или бюджета.
От своя страна Enrique Barón (ПЕС, Испания) каза, че всички представители на Парламента са работили за повече демократичност и ефективност, но съжалява, че няма повече прозрачност при процеса на съставянето на новия договор."Хартата за основните права вече няма да бъде само декларация, а ще бъде тържествено приета от председателите на трите институции и ще бъде обвързваща", подчерта той.
Според Andrew Duff (АЛДЕ, Великобритания) най-важното е качеството на постигнатото дотук. Той изрази загриженост от исканията на Великобритания за право на изключения в области като правосъдие и вътрешни работи и основни права.
Португалският държавен секретар по европейските въпроси Manuel Lobo Antunes каза пред депутатите, че португалското председателство на Съюза се надява по време на предстоящата среща на върха да се постигне политическо споразумение по новия договор.
Мнозинството от изказалите се депутати изказаха подкрепата си за новия европейски проектодоговор. За повече информация, кликнете на първия линк по-долу.
Положението в ивицата Газа
Депутатите приеха резолюция относно положението в Газа, в която изразяват дълбоката си загриженост относно хуманитарната криза там и призовават Израел да вдигне блокадата и да гарантира достъпа до хуманитарно съдействие и основни услуги, като снабдяването на региона с електроенергия и горива.
Г-жа Véronique De Keyser (ПЕС, Франция) каза, че е "недопустимо в огромно гето, под открито небе, един народ да умира бавно, пред погледа на целия свят".
Charles Tannock (ЕНП-ЕД, Великобритания) заяви, че "Израел вече е изтеглил войски от Газа, но този жест изглежда не важи за критиците". Той каза също така, че "Хамас все още иска Израел да изчезне".
Съставът на Европейския парламент след изборите през 2009 г.
Членовете на Парламента обсъдиха доклада на Комисията по конституционните въпроси относно разпределението на депутатските места по държави-членки след следващите европейски избори. В становището на парламентарната комисия се предлага броят на българските евродепутати да остане 18. Мнозинството подкрепи доклада, така както бе приет от Комисията по конституционните въпроси.
20071008STO11299 Pöttering потвърди твърдия ангажимент на ЕП в борбата срещу смъртното наказание Евродепутатите обсъдиха предстоящата среща на върха в Лисабон и Договора за реформи Състав на ЕП след изборите през 2009 година - 18 депутати от България Бъдещото разпределението на местата в Европейския парламент
BG
1
PHOTO
20071011PHT11484.jpg
-//EP//TEXT IM-PRESS 20071010IPR11464 0 NOT XML V0//BG
-//EP//TEXT IM-PRESS 20071008IPR11352 0 NOT XML V0//BG
-//EP//TEXT IM-PRESS 20071008IPR11353 0 NOT XML V0//BG
-//EP//TEXT IM-PRESS 20071008STO11298 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
