Въпрос за времето за въпроси H-000047/2011
до Комисията
Период на сесията: Февруари 2011
Член 116 от Правилника за дейността
Baroness
Sarah Ludford
(ALDE) Относно: Достъп на Европейския парламент до документи на Съвета
Неотдавна беше отправено искане към Парламента да даде своето становище относно проекторешението на Съвета за пълно прилагане на разпоредбите на Шенгенското законодателство в България и Румъния. Както и в миналото обаче, Парламентът не разполага с достъп до определени документи на Съвета, които имат решаващо значение за изготвянето на това становище.
При условие, че членът на Комисията Швефчович по-рано е подчертавал необходимостта от укрепване на ролята на Европейския парламент в съответствие с Договора от Лисабон и при условие, че неговият мандат включва и гарантиране на ефективното сътрудничество на европейските институции, не е ли съгласна Комисията с това, че подобна липса на достъп до документи вреди на междуинституционалните отношения и че това противоречи на самия дух на Договора от Лисабон, изисква лоялно сътрудничество между Съвета и Парламента? Каква, според Комисията, е нейната роля при намирането на решение на този често възникващ въпрос?
