Среща на депутати от ЕП и от държавите на Южното Средиземноморие
Външни отношения
2011-03-02 - 15:39
Ras Jdir, Tunisia, 1 March 2011 ©BELGA_EPA_CIRO FUSCO Евродепутати и депутати от парламентите на страните от Южното Средиземноморие ще се срещнат тази седмица (3 и 4 март) в Рим в рамките на Парламентарната асамблея на Съюза за Средиземноморието. Предвид събитията в региона срещата идва в "исторически момент" по думите на Mário David (Португалия, ЕНП), председател на парламентарната делегация за Машрек
Според италианския депутат Pier Antonio Panzeri (Социалисти и Демократи), който ръководи делегацията със страните от Магреб срещата в Рим е важна възможност за анализиране на ситуацията, която Европа не бива да пропуска.
Sonia Alfano (АЛДЕ, Италия) заяви, че "режими от другата страна на Средиземно море, които унищожиха свободата, паднаха, а региони на диктатори, считани за непоклатими, са разтърсени."
Подкрепа за демокрацията, осъждане на насилието
В навечерието на срещата Mário David подчерта, че ЕС трябва да "насърчи всички наши партньори в южната и в източната част на Средиземноморския регион да продължат по пътя към демокрацията и зачитането на правата на човека". Той каза също, че използването на насилие срещу демонстранти трябва да бъде категорично осъдено.
Според Pier Antonio Panzeri движението към демокрацията и свободата във всяка от тези страни няма да спре и "ще продължи". Той подчерта, че ситуациите са различни : положението в Тунис е по- различено от това в Египет и също от това в Либия . По неговите думи присъствието на ЕС в резултат на тази събития трябва да се засили.
Г-н Panzeri също призова за "незабавни действия", особено що се отнася до деликатния въпрос с имиграцията : "Имам предвид някои финансови инструменти и ресурси, както и демонстрация на по-голяма солидарност в борбата с този проблем, така че по някакъв начин да има преразпределяне в цяла Европа ".
Пропусната среща с историята?
По мнението на г-жа Alfano Европа е била твърде бавна в приемането на обща позиция относно назряващите кризи и "е изгубила историческа среща с историята". "Дадохме възможност на САЩ да се намесят първи, въпреки нашите географски, исторически и политически връзки с тази част на света". "Настоящата ситуация показва, че Европа не трябва никога да прави отстъпки по отношение на правата на човека".
Председателят на Парламента Йежи Бузек ще оглави делегация на Европарламента за срещата в Рим. Преди срещата той говори за "дългия път към трайна промяна: път на политически преход, чрез конституционни реформи, свободни и плуралистични избори и укрепването на гражданското общество", и посочи, че Европейският съюз трябва да подкрепя тези страни по този път.
"Ние трябва да гарантираме, че промените в региона на Средиземно море имат силната подкрепа на парламентаристите от целия регион", каза той.
Парламентарната асамблея на Съюза за Средиземноморието ще проведе редовната си годишна среща в Рим на 3 и 4 март. Тя обединява народни представители от държави членки на ЕС, евродепутати, както и парламентаристи от средиземноморските страни, принадлежащи към Евро-средиземноморското партньорство, като Алжир, Палестинската автономна власт, Египет, Йордания, Израел, Ливан, Мароко, Сирия, Тунис и Турция. Делегации от Тунис и Египет няма да участват този път в срещата в Рим поради трудностите в държавите.
На срещата ще бъдат обсъдени още имиграцията и финансови инструменти на ЕС за региона.
20110228STO14484 Делегация в Парламентарната асамблея на Съюза за Средиземноморието Делегация със страните от Магреб Делегация със страните от Машрек EUROMED на английски
BG
1
PHOTO
20110222PHT14121.jpg
BG
2
LINK
/activities/delegations/homeDel.do;jsessionid=C3122EFCE0AF71F887DA125CD4D60C46.node2?language=BG&body=DMED
BG
3
LINK
/activities/delegations/homeDel.do?body=DMAG&language=BG
BG
4
LINK
/activities/delegations/homeDel.do?body=DMAS&language=BG
BG
5
LINK
http://www.eeas.europa.eu/euromed/index_en.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
