ВЪПРОС С ИСКАНЕ ЗА УСТЕН ОТГОВОР, ПОСЛЕДВАН ОТ РАЗИСКВАНЕ O-0073/09
съгласно член 108 от Правилника за дейността на ЕП
от
Cristiana Muscardini
, от името на групата UEN ,
Michl Ebner
и
Pia Elda Locatelli
към Комисията
Относно: Международен наказателен съд за право в областта на околната среда
През декември 2008 г. Комисията поднови ангажимента на ЕС по отношение на околната среда. При все това, за постигане на ефективно опазване на околната среда са необходими както законодателни, така и юридически мерки. Във връзка с това, предложението за създаване на Европейски и международен наказателен съд за право в областта на околната среда, представено от Международната академия по екологични науки (Венеция), представлява широко подкрепяна инициатива.
1. Комисията осведомена ли е за това предложение?
2. Възнамерява ли да го подкрепи? Ако не, какви са подробните причини за това? При какви условия би била предоставена подкрепа?
3. По какъв начин Комисията може да подкрепи най-ефективно създаването на такива съдилища в рамките на своята сфера на компетентност? Какви конкретни мерки ще приеме тя?
