Въпрос за времето за въпроси H-000143/2011
Съвета
Период на сесията: Април 2011
Член 116 от Правилника за дейността
Laima Liucija Andrikienė
(PPE) Относно: Критериите за членство в Съвета на ООН по правата на човека
На 1-ви март 2011 г. Общото събрание на Организацията на обединените нации взе решение да преустанови членството на Либия в Съвета на ООН по правата на човека. Това беше ярък сигнал, отправен не само към полковник Кадафи и неговия режим, но също така към онези държави по света, в които нарушаването на правата на човека е често срещано и широкоразпространено явление. В доклада на Европейския парламент относно Съвета на ООН по правата на човека и ролята на ЕС в него, приет от ЕП през февруари 2009 г., ЕП силно се застъпва за въвеждането на критерии за членство в този важен орган на ООН. В случая с Либия, Общото събрание на Организацията на обединените нации подходи съгласно приетата резолюция на ЕП и взе правилно и навременно решение.
Каква е позицията на Съвета по отношение на въвеждането на ясни критерии за членство в Съвета на ООН по правата на човека? Дали Съветът е предприел някакви стъпки в тази насока?
