A6-0456/2008
20.11.2008
*
ДОКЛАД
относно предложение за Регламент на Съвета относно компетентността, приложимото право, признаването и изпълнението на съдебни решения и сътрудничеството по въпроси, свързани със задължения за издръжка
(14066/2008 – C6‑0384/2008 – 2005/0259(CNS))
(Възобновена консултация)
Комисия по граждански свободи, правосъдие и вътрешни работи
Докладчик:
Genowefa Grabowska
PE 415.265v02-00
Легенда на използваните знаци
* Процедура на консултация
мнозинство от подадените гласове
**I Процедура на сътрудничество (първо четене)
мнозинство от подадените гласове
**II Процедура на сътрудничество (второ четене)
мнозинство от подадените гласове за одобряване на общата позиция
мнозинство от всички членове на Парламента за отхвърляне или изменение на общата позиция
*** Одобрение
мнозинство от всички членове на Парламента, освен в случаите по членове 105, 107, 161 и 300 от Договора за ЕО и член 7 от Договора за ЕС
***I Процедура на съвместно вземане на решение (първо четене)
мнозинство от подадените гласове
***II Процедура на съвместно вземане на решение (второ четене)
мнозинство от подадените гласове за одобряване на общата позиция
мнозинство от всички членове на Парламента за отхвърляне или изменение на общата позиция
***III Процедура на съвместно вземане на решение (трето четене)
мнозинство от подадените гласове за одобряване на съвместния проект
(Посочената процедура се базира на правното основание, предложено от Комисията.)
Изменения на законодателен текст
Измененията, внесени от Парламента, се обозначават в получер курсив . В случай на акт за изменение, дословно възпроизведените части от съществуваща разпоредба, която Парламентът желае да измени, а Комисията не е променила, се отбелязват с получер шрифт. Евентуални заличавания, които засягат такива пасажи, се обозначават по следния начин: [...]. Отбелязването в курсив е предназначено за съответните специализирани отдели и се отнася до частите от законодателния текст, за които е предложено изменение с цел изготвяне на окончателния текст (например очевидно грешни или липсващи части в дадена езикова версия). Поправките от този вид подлежат на съгласуване между съответните служби.
СЪДЪРЖАНИЕ
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ....5
ИЗЛОЖЕНИЕ НА МОТИВИТЕ...............................................................................................6
ПРОЦЕДУРА.............................................................................................................................7
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно предложение за Регламент на Съвета относно компетентността, приложимото право, признаването и изпълнението на съдебни решения и сътрудничеството по въпроси, свързани със задължения за издръжка
(14066/2008 – C6‑0384/2008 – 2005/0259(CNS) )
(Процедура на консултация — възобновена консултация)
Европейският парламент ,
– като взе предвид текста на проекта на Съвета (14066/2008),
– като взе предвид предложението на Комисията до Съвета ( COM(2005)0649 ),
– като взе предвид позицията си от 13 декември 2007 г.
Приети текстове, P6_TA(2007)0620 . ,
– като взе предвид член 61, буква в) и член 67, параграф 2 от Договора за ЕО, съгласно които Съветът се е консултирал с него ( C6‑0384/2008 ),
– като взе предвид член 51 и член 55, параграф 3 от своя правилник,
– като взе предвид доклада на комисията по граждански свободи, правосъдие и вътрешни работи ( A6‑0456/2008 ),
1. одобрява текста на Съвета;
2. приканва Съвета, в случай че възнамерява да се отклони от текста, одобрен от Парламента, да информира последния за това;
3. призовава Съвета да се консултира отново с него, в случай че възнамерява да внесе съществени промени в текста, подложен на процедура на консултация;
4. възлага на своя председател да предаде позицията на Парламента съответно на Съвета и на Комисията.
ИЗЛОЖЕНИЕ НА МОТИВИТЕ
Докладчикът изразява своето задоволство, че най-накрая е представен преработеният вариант на Регламента относно компетентността, приложимото право, признаването и изпълнението на съдебни решения и сътрудничеството по въпроси, свързани със задължения за издръжка, по който Европейският парламент представи своето становище преди почти една година. Жалко е обаче, че ние, и по-конкретно гражданите на ЕС, трябваше да чакаме толкова дълго за този текст.
Този Регламент ще доведе до опростяване живота на гражданите. На първо място се търси простота при воденото на производствата, необходими за обосноваване на иска за издръжка. След това Регламентът предвижда, че, веднъж взето, решението относно задължения за издръжка в държавите-членки ще бъде правно обвързващо за всички държави-членки. Регламентът също така организира оперативна система за сътрудничество между централните органи на държавите-членки с цел подпомагане на кредиторите да си възстановят задълженията.
Докладчикът се радва, че Европейският парламент отново е консултиран относно преработения текст, въпреки че тя все още е на мнение, че такъв важен текст трябваше да се изготви съгласно процедурата по съвместно вземане на решение.
По отношение на съдържанието, докладчикът би искала да изрази своето мнение, че много от безпокойствата на Парламента са взети предвид (т.е. премахване на изпълнението на решение). Крайният резултат, който сега е на масата, е компромис, който тя подкрепя. Затова докладчикът реши да се въздържи от представяне на изменения, за да може окончателният текст да е на разположение преди края на годината. Така ще бъде гарантирано, че гражданите на ЕС ще могат да се възползват от него възможно най-скоро.
Докладчикът би искала обаче да подчертае необходимостта от продължаване на работата по процедурите за изпълнение от страна на Европейската комисия. Тя беше доволна да научи, че такова намерение съществува, и наистина се надява, че гражданите ще могат да се възползват от това възможно най-скоро. Ефективното изпълнение въпреки всичко е ключово за гарантиране, че ще имаме обща, хармонизирана система за признаване и изпълнение на решения за издръжка в рамките на Европейския съюз.
ПРОЦЕДУРА
Заглавие
Компетентност и сътрудничеството по въпроси, свързани със задължения за издръжка
Позовавания
14066/2008 – C6-0384/2008 – COM(2005)0649 – C6-0079/2006 – 2005/0259(CNS)
Дата на консултация с ЕП
23.2.2006 г.
Водеща комисия
Дата на обявяване в заседание
LIBE
17.11.2008 г.
Подпомагаща(и) комисия(и)
Дата на обявяване в заседание
JURI
17.11.2008 г.
Неизказано становище
Дата на решението
JURI
11.11.2008
Докладчик(ци)
Дата на назначаване
Genowefa Grabowska
1.6.2006 г.
Разглеждане в комисия
5.11.2008 г.
17.11.2008 г.
Дата на приемане
17.11.2008 г.
Резултат от окончателното гласуване
+:
–:
0:
44
0
0
Членове, присъствали на окончателното гласуване
Alexander Alvaro, Catherine Boursier, Emine Bozkurt, Kathalijne Maria Buitenweg, Maddalena Calia, Jean-Marie Cavada, Fabio Ciani, Carlos Coelho, Elly de Groen-Kouwenhoven, Panayiotis Demetriou, Gérard Deprez, Agustín Díaz de Mera García Consuegra, Claudio Fava, Armando França, Kinga Gál, Patrick Gaubert, Jeanine Hennis-Plasschaert, Wolfgang Kreissl-Dörfler, Stavros Lambrinidis, Roselyne Lefrançois, Baroness Sarah Ludford, Javier Moreno Sánchez, Maria Grazia Pagano, Martine Roure, Sebastiano Sanzarello, Inger Segelström, Vladimir Urutchev, Ioannis Varvitsiotis, Manfred Weber, Tatjana Ždanoka
Заместник(ци), присъствал(и) на окончателното гласуване
Marco Cappato, Carlo Casini, Elisabetta Gardini, Monica Giuntini, Genowefa Grabowska, Luis Herrero-Tejedor, Sophia in ‘t Veld, Ona Juknevičienė, Sylvia-Yvonne Kaufmann, Jörg Leichtfried, Nicolae Vlad Popa, Luca Romagnoli, Stefano Zappalà
Заместник(ци) (чл. 178, пар. 2), присъствал(и) на окончателното гласуване
Inés Ayala Sender
