Ограничения върху използването на животни за научни експерименти
Селско стопанство
Пленарни сесии
2010-09-08 - 17:15
Използването на животни за научни експерименти скоро ще бъде ограничено чрез влизането в сила на ново законодателство, прието в сряда от Европейския парламент. Целта е да се постигне баланс между подобряването на благосъстоянието на животните и подпомагането на научните изследвания, особено в областта на медицината.
Новото законодателство отразява споразумението със Съвета на второ четене, като след вота в ЕП директивата е окончателно приета. Държавите членки ще разполагат с две години, за да приведат в своето законодателство новите правила, чиято цел е да намали броя на животните, използвани за научни опити, без същевременно да слага пречки пред развитието на науката.
Съгласно директивата, националните власти ще трябва да оценяват последиците върху благосъстоянието на животните от всеки извършен експеримент, като същевременно се насърчават алтернативни методи за тестване и се цели намаляване на нивата на болка, причинена на животните. Законодателството определя също така по-строги изисквания за използването на примати в научни експерименти, чрез въвеждането на класификация на опитите на основа причинената болка на животните ("с необратим край", "леки", "средни" или "тежки") и определяне на нивото на инспекции, необходими за гарантиране спазването на процедурите.
Повече усилия за насърчаване на алтернативни методи
Съгласно новите правила, държавите членки трябва да гарантират, че при наличие на алтернативен метод за изпитване, той ще се използва вместо опитите с живи животни. Освен това, разрешение за опити върху животни ще се дава, само ако се използват методи за умъртвяване на животните, които причиняват "минимална болка, страдание или дистрес" и същевременно дават задоволително ниво на научните резултати.
Използването на животни за научни цели ще се разрешава за фундаментални изследвания и изследвания в областта на диагностициране и лечение на заболявания върху хората, животните или растенията, разработване и изпитване на лекарства, защита на околната среда и опазване на видовете, както и за целите на висшето образование и съдебномедицинските разследвания.
Контрол над прилагането
За да се гарантира приложението на новите мерки, депутатите подчертават необходимостта от редовни и ефективни проверки на органите, извършващи научни опити със животни. Съгласно новата директива, държавите членки трябва да гарантират, че се извършват редовни инспекции на поне от 33% от лабораториите, осъществяващи подобни експерименти, като част от инспекциите ще се извършват без предварително предупреждение. Комисията от своя страна ще отговаря за контрола над националните органи, извършващи инспекциите.
20100907IPR81606 Приетият текст ще бъде публикуван на този адрес (изберете дата 8 септември)
BG
1
LINK
/activities/plenary/ta/calendar.do?language=BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
