Пленарното заседание в четвъртък
Институции
2007-02-02 - 13:06
Президентът на България г-н Георги Първанов пред ЕП
По време на вчерашното си пленарно заседание Европейският парламент посрещна президента на България г-н Георги Първанов. Депутатите приеха два доклада по собствена инициатива - относно предотвратяване на завишеното тегло, затлъстяването и хроничните болести и по проблема, касаещ дискриминацията на млади жени и момичета в сферата на образованието. Одобрена бе и резолюция, призоваваща за незабавно въвеждане на международен мораториум върху смъртната присъда.
Председателят на Европейския парламент г-н Hans-Gert Poettering изрази, от името на европейските граждани, радостта от присъединяването на България към Европейския съюз. Той благодари на българския народ за положените усилия и за успешно проведената реформа. Г-н Poettering каза, че е горд от присъствието на българските депутати в Европейския парламент и че през май Парламентът ще приветства с радост и новоизбраните депутати.
Слово на президента на България г-н Георги Първанов
Месец след приемането на България в Европейския съюз, българският президент произнесе тържествено слово пред членовете на Европейския парламент. Г-н Първанов подчерта, че българските институции за провели реформи във всички сфери и че е осъществена историческа трансформация на страната. Той каза, че остава неразбираемо защо някои страни-членки не отвориха трудовите си пазари за българските работници, като се има предвид, че премахването на бариерите би било от полза и за България и за Европейския съюз. Г-н Първанов припомни в този смисъл, че страхът от масови имиграционни вълни след първото разширяване на Съюза се е оказал неоснователен.
Българският президент отдели специално внимание на АЕЦ "Козлодуй", изтъквайки последиците от извеждането от експлоатация на трети и четвърти блок. Той подчерта, че България повече от всеки друг държи на изискването за безопасност на ядрената централа и припомни многобройните експертни проверки, които доказаха високото й ниво на безопасност съгласно международните стандарти.
В своето слово президентът говори и за съдбата на българските медицински сестри в Либия. Той благодари за подкрепата и солидарността от страна на Европейския съюз, подчертавайки, че очаква разрешението на този болезнен за България въпрос да остане приоритет в отношенията между Европейския съюз и Либия.
П редотвратяване на завишеното тегло, затлъстяването и хроничните болести
Докладът по собствена инициатива изготвен от Frédérique Ries (АЛДЕ, Белгия) е в отговор на Зелената книга на Европейската комисия. Депутатите призовават държавите-членки да признаят официално затлъстяването като хронично заболяване със цел предпазване на затлъстелите хора от заклеймяване и всякакъв вид дискриминация, както и да гарантират, че тези хора имат достъп до подходящо лечение в рамките на тяхната система за здравеопазване.
Парламентът призова и за осигуряване на спорт и двигателна активност в училищата и за достатъчно средства, за да могат учебните заведения да предлагат здравословна храна на учениците. Депутатите настояват Комисията, държавите-членки, производителите и разпространителите на хранителни продукти да положат усилия, така че да бъде намалено съдържанието на мазнини, захар и сол в храните.
Всеобщ мораториум върху смъртната присъда
Депутатите приеха резолюция, с която призовават към незабавно въвеждане на всеобщ мораториум върху смъртната присъда. Резолюцията потвърждава трайната позиция на Европейския парламент против смъртното наказание във всички случаи и при всякакви обстоятелства. Тя осъжда екзекуцията на Садам Хюсеин, използването за медийни цели на неговото обесване и начинът, по който това беше извършено.
Европейският парламент призовава за незабавно и безусловно въвеждане на международен мораториум върху изпълненията на смъртни присъди посредством подходяща декларация в тази насока от Генералната асамблея на ООН.
Дискриминация на млади жени и момичета в сферата на образованието
Европейският парламент прие доклад по собствена инициатива от Věra Flasarová (ЕОЛ-СЗЛ, Чехия). В него се казва, че в Европейския съюз жените превъзхождат мъжете по брой дипломирани, но тяхното присъствие намалява с изкачването нагоре по стълбицата на кариерата. По-малко жени от мъже вземат участие в обучение през целия живот заради различни ограничения свързани с пола им.
Докладът препоръчва на държавите-членки да осъществяват наблюдение върху национални образователни политики, които да дават право на всички момичета да завършат задължителното средно образование. Посочва се, че са нужни специални политики за уязвимите групи (национални, етнически и културни малцинства и жените от имигрантските групи). Депутатите призовават държавите-членки да насърчават достъпа на жени до отговорни постове в държавния и частния сектор.
20070201STO02646 Президентът на България в Европейския парламент Депутатите настояват за международен мораториум върху смъртното наказание Затлъстяването: нарастваща грижа за Европа Пленарна сесия на Европейския парламент - 31 януари - 1 февруари 2007 г., Брюксел Приети от Парламента текстове
BG
1
PHOTO
20070202PHT02684.jpg
-//EP//TEXT IM-PRESS 20070130IPR02599 0 NOT XML V0//BG
-//EP//TEXT IM-PRESS 20070130STO02572 0 NOT XML V0//BG
-//EP//TEXT IM-PRESS 20070122STO02302 0 NOT XML V0//BG
-//EP//TEXT IM-PRESS 20070116BRI01971 FULL-TEXT NOT XML V0//BG
-//EP//TEXT TA 20070201 TOC NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
