Понеделник в пленума: Грузия, сътрудничество в областта на правосъдието
Институции
2008-09-02 - 17:47
Bernard Kouchner в пленума Първият ден от първата сесия на ЕП след лятната пауза, която по изключение се провежда в Брюксел, премина под знака на срещата на върха на ЕС по ситуацията в Грузия. Френският министър на външните работи Bernard Kouchner дойде в пленарната зала директно след края на срещата на високо равнище, за да информира депутатите за решенията на лидерите на 27-те. Другата централна тема бе сътрудничеството в областта на правосъдието.
Дебат за Грузия, Русия и ЕС
"Ако не поемем днес заедно нашата отговорност, подобно поведение на Русия би могло да се повтори по отношение и на други държави." Това заяви председателят на ЕП Ханс-Герт Пьотеринг на срещата на върха по ситуацията в Грузия в понеделник в Брюксел. Обръщайки се към гражданите на Литва, Латвия и Естония той заяви: "Вие не сте сами! Заплаха за Вашата страна би била заплаха за целия ЕС!".
Пьотеринг призова ЕС с единство и решимост да не приеме поставянето под въпрос на териториалната цялост на Грузия от едностранни действия на Москва.
Директно от срещата на върха в пленарната зала за дебата пристигнаха френският външен министър Bernard Kouchner и комисарят по външна политика Benita Ferrero-Waldner. Kouchner защити твърдата позиция, осъждаща едностранните действия на Русия и обясни решението за прекратяване на разговорите с Русия за ново споразумение за партньорство докато Москва не оттегли военните си части от Грузия. В същото време той пледира за поддържане на каналите за комуникация с Русия и обеща помощ за възстановяването на Грузия. Benita Ferrero-Waldner подчерта нуждата на Европа от кохерентна енергийна политика, която бе демонстрирана от тази криза.
Представители на политическите групи осъдиха действията на Русия в Кавказ, някои разкритикуваха и действията на Грузия в хода на кризата. Широко подкрепена бе нуждата от конструктивна и балансирана роля на ЕС. Много депутати подчертаха значението на връзките на ЕС - Русия в дългосрочен план.
Дебат по теми от областта на правосъдието
Евродепутатите обсъдиха също пет доклада относно сътрудничеството в областта на правосъдието, между тях взаимното признаване на съдебни решения в случаи, в които лицата не са присъствали на съответната съдебна процедура. Обсъдено беше и засилването на ролята на Евроюст, както и Дъблинската система за разпределяне на отговорностите по молби за убежище от граждани на трети страни.
Председателят на ЕП почете паметта на починалите това лято депутати Bronislaw Geremek и Willi Piecyk, както и на бившия европейски депутат, г-жа Cassanmagnago Cerretti. След това той поднесе своите съболезнования и изрази солидарността си със семействата на жертвите от самолетните катастрофи в Испания и Киргизстан. Депутатите почетоха паметта им с минута мълчание.
20080901STO35664 Прессъобщение за дебата за Грузия Позицията на Пьотеринг
BG
1
PHOTO
20080902PHT35914.jpg
BG
3
LINK
///news/expert/infopress_page/030-35763-245-09-36-903-20080901IPR35760-01-09-2008-2008-false/default_en.htm
-//EP//TEXT IM-PRESS 20080829IPR35626 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
