Въпрос за времето за въпроси H-000023/2011
Съвета
Период на сесията: Февруари 2011
Член 116 от Правилника за дейността
Nikolaos Chountis
(GUE/NGL) Относно: Турски военни самолети прелитащи над гръцки острови
В доклада за напредъка на Турция за 2009 – 2010 г. липсва каквато и да била официална позиция относно непрекъснатите нарушения от страна на турските въоръжени сили във въздушното и морското пространство на Гърция; просто биват споменати гръцките "оплаквания". На 7 януари 2011 г. на конференцията на турските посланици в Ерзурум гръцкият министър-председател направи публично изказване по повод постоянните случаи с прелитащи дори и над гръцки острови турски военни самолети. Като имаме предвид, че тези нарушения вече не се оспорват от никого, тъй като те биват изцяло регистрирани и от радарите на НАТО, въпросът към Съвета е следният: Поискало ли е гръцкото правителство от Съвета изричното осъждане на Турция за непрекъснатите нарушения? Ако да, то кога? Как коментира Съветът непрекъснатите нарушения и какви мерки взема спрямо Турция за незабавното прекратяване на тези провокативни действия, представляващи заплаха за мира в района?
