ВЪПРОС С ИСКАНЕ ЗА УСТЕН ОТГОВОР, ПОСЛЕДВАН ОТ РАЗИСКВАНЕ O-0035/07
съгласно член 108 от Правилника за дейността на ЕП
от
Paolo Costa
, от името на Комисия по транспорт и туризъм
към Комисията
Относно: Изграждане на единно европейско небе посредством функционални блокове въздушно пространство (COM(2007)0101 окончателен)
В своето съобщение, Комисията разяснява, че разходите, произтичащи от неуспеха на изграждането на единно европейско небе посредством функционални блокове въздушно пространство възлизат на 1 милиард евро. Дали Комисията е удовлетворена от постигнатия напредък в създаването на единно европейско небе от момента на влизане в сила на Регламент (ЕО) № 551/2004 за организацията и използването на въздушното пространство в Единното европейско небе?
Защо, според Комисията, няма функционални блокове въздушно пространство, които да са станали действащи от момента на влизане в сила на Регламент (ЕО) № 551/2004 ?
Член 10 от Регламент (ЕО) № 551/2004 за организацията и използването на въздушното пространство в Единното европейско небе предвижда разширяване на организацията на въздушното пространство до долното въздушно пространство и изисква Комисията да „определи всички останали стъпки”, които биха били необходими "в светлината на постигнатия напредък”. С оглед това, какви са необходимите промени в съществуващото законодателство, за да се ускори създаването на единно европейско небе? Дали Комисията е съгласна, че няма смисъл да се изчаква до края на 2008 г. и, че сега е моментът да се внесе предложение в тази посока?
Дали, като се има предвид, че инициативата за създаване на функционални блокове въздушно пространство е оставена на държавите-членки, Комисията е съгласна, че подходът „от общото към конкретното” се оказва неуспешен и че сега е необходим нов про-активен подход на равнището на ЕС?
