ВЪПРОС С ИСКАНЕ ЗА УСТЕН ОТГОВОР H-0174/10
за времето за въпроси на месечната сесия през Април 2010
съгласно член 116 от Правилника за дейността на ЕП
от
Georgios Toussas
към Съвета
Относно: Предизвикателни действия на Турция и натовски планове в Егейско море
Наблюдава се ескалация на турския тормоз в Егейско море с помощта на бойни самолети и кораби. Тези провокации са свързани с трайния стремеж на Турция и империалистическите козни на НАТО за разделяне на Егейския басейн, със създаването на „сива зона” на изток от 25-я меридиан, обезсилването на гръцките суверенни права във въздушното и морско пространство на Егейския басейн, както и по гръцките острови и островчета. Бойни турски самолети и наземни радарни инсталации смущават полетите на граждански самолети и хеликоптери на пристанищната администрация и на гражданското въздухоплаване, които летят в гръцкото въздушно пространство. Кораби на турските военноморски сили се доближават до гръцките брегове, като например турската корвета „Бафра”, която на 24 март 2010 г. навлезе в гръцките териториални води и предизвика изключително опасна ескалация на обстановката в региона.
Осъжда ли Съветът тези провокации в ущърб на гръцките суверенни права, както и натовските козни за разделяне на Егейския басейн, които вещаят чудовищни опасности за мира и сигурността в региона на югоизточното Средиземноморие?
