P6_TA(2008)0469
Фондация на Комитета по международни счетоводни стандарти
B6-0450/2008
Резолюция на Европейския парламент от 9 октомври 2008 г. относно Фондацията на Комитета по международни счетоводни стандарти: преразглеждане на устава, публична отчетност и предложения за промяна на състава на IASB
Европейският парламент
, –
като взе предвид заключенията на Съвета от 8 юли 2008 г.. по-специално относно управлението на Международния съвет по счетоводни стандарти (IASB),
–
като взе предвид Регламент (ЕО) № 1606/2002 на Европейския парламент и на Съвета от 19 юли 2002 г. за прилагането на международните счетоводни стандарти ОВ L 243, 11.9.2002 г.,стр. 1.
,
–
като взе предвид резолюцията си от 24 април 2008 г. относно Международните стандарти за финансова отчетност (IFRS) и управлението на Съвета по международни счетоводни стандарти (IASB) Приети текстове, P6_TA(2008)0183 .
,
–
като взе предвид Регламент (ЕО) № 1358/2007 на Комисията от 21 ноември 2007 г. за изменение на Регламент (ЕО) № 1725/2003 относно приемането на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета по отношение на международен стандарт за финансово отчитане (МСФО) 8 ОВ L 304, 22.11.2007 г., стр. 9.
относно оповестяване на информация за оперативни сегменти, и резолюцията на Парламента от 14 ноември 2007 г. относно проекта на регламент на Комисията Приети текстове, P6_TA(2007)0526 .
,
–
като взе предвид резолюцията си от 14 ноември 2007 г. относно проекта на регламент на Комисията за изменение на Регламент (ЕО) № 809/2004, по отношение на счетоводните стандарти, в съответствие с които се съставя историческата информация, съдържаща се в проспектите, и относно проекта на решение на Комисията за използване на информация от емитенти на ценни книжа от трети страни, изготвена в съответствие с международно приетите счетоводни стандарти Приети текстове, P6_TA(2007)0527 .
,
–
като взе предвид резолюцията си от 24 октомври 2006 г. относно счетоводните стандарти, използвани от емитенти от трети страни, и съответствието им с IFRS, както е посочено в проекта на мерки за прилагане на Директивата за проспектите и Директивата за прозрачността OJ C 313E, 20.12.2006, p. 116.
, в която се излагат условията, при които Европейския съюз е приел процеса на конвергенция и еквивалентност между приетия от Европейския съюз IFRS и общоприетите счетоводни принципи (GAAP) на САЩ,
–
като взе предвид доклада на Фондацията на Комитета по международни счетоводни стандарти (IASCF), озаглавен "Преразглеждането на устава - публична отчетност и предложения за промяна на състава на IASB", от юли 2008 г.,
–
като взе предвид Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията ОВ L 184, 17.7.1999 г., стр. 23.
,
–
като взе предвид член 108, параграф 5 от своя правилник,
А.
като има предвид, че от емитентите в ЕС се изисква да прилагат международните счетоводни стандарти за консолидираните си финансови отчети;
1.
Отбелязва, че IASCF е предложила да се създаде група за мониторинг; счита че тази група за мониторинг следва да има правото да препоръчва кандидати за попечители и да отговаря за одобряването на избора на попечители след съгласуван процес на издигане на кандидатури;
2.
Призовава за това, мониторинговата група да бъде включена в създаването на работна програма за IASB, за да се гарантира прозрачността и отчетността; признава, че последващия процес на създаване на счетоводни стандарти следва да остане незасегнат от ненужна намеса и да бъде завършен при пълно консултиране с всички заинтересовани страни, включително инвеститорите;
3.
Изразява своето съмнение дали е желателно създаването на група за мониторинг на този етап, преди да е стартирала втората фаза на процеса на консултация относно прегледа на управлението на IASB, и без ясен обзор на отношенията, които да се установят между групата за мониторинг и IASCF в устава на последната;
4.
Счита, че групата за мониторинг следва да отразява равновесието между най-важните валутни сфери в света, културното разнообразие, интересите на развитите и нововъзникващите икономики и международните институции, за които има счетоводни изисквания пред публичните органи, и които играят активна роля в насърчаването на прозрачността на финансовата отчетност и развитието на ефективното функциониране на капиталовите пазари, а също така и гарантирането на избягването на цикличността и осигуряване на стабилност на финансовите пазари и предотвратяване на системни рискове; счита, че Базелският комитет по банков надзор следва да бъде част от групата за мониторинг; отбелязва с одобрение предложението групата за мониторинг от самото начало да включва:
-
отговорния член на Комисията,
-
председателя на Комитета за развиващи се пазари към Международната организация на комисиите по ценни книжа (IOSCO),
-
председателя на Техническия комитет към IOSCO (или заместник-председателя или определения за председател на комисията по ценни книжа в случаите, когато председателя на регулаторен орган по ценни книжа от ЕС, председателят на японския надзорен орган по финансови услуги (Japan Financial Services Agency) или председателят на Комисията по ценни книжа и борси на САЩ (US Securities and Exchange Commission) е същевременно и председател на Техническия комитет към IOSCO),
-
председателя на японския надзорен орган (Japan Financial Services Agency),
-
председателя на Комисията за ценни книжа и борси на САЩ (US Securities and Exchange Commission), и
-
председателя на Базелския комитет по банков надзор;
5.
Изразява съжаление от факта, че не са проведени консултации с Европейския парламент относно създаването на Международна консултативна група по счетоводна отчетност;
6.
Счита, че регулаторните органи за финансовите пазари в ЕС също следва да бъдат представени в групата за мониторинг ; подчертава, че никоя организация не бива да бъде представена в групата за мониторинг с повече от един представител;
7.
Подчертава комплексната институционална рамка на групата за мониторинг; подчертава необходимостта тя има на разположение ефективни механизми за сътрудничество, за да гарантира нейната оперативност и изпълнение на основните й отговорности; настоява в тази връзка, членовете на групата за мониторинг да имат достатъчно правомощия, за да е гарантирано, че ще могат да носят политическа отговорност;
8.
Изразява загриженост относно това, че някои от предложените членове на групата за мониторинг не изискват от местните емитенти да прилагат IFRS; счита, че членството в групата може да стане ефективно само след като се поеме ангажимент, IFRS да бъдат въведени като вътрешен стандарт; подчертава, че никоя страна не бива да бъде представена в групата за мониторинг с повече от един представител;
9.
Приема за сведение, че IASCF предвижда увеличение на членовете на IASB от 14 на 16; счита това увеличение за приемливо, тъй като то може да доведе до по-добро равновесие в IASB, по-специално ако предложението на IASCF е насочено към това да се гарантира успоредни действия към повечето важни световни валутни сфери;
10.
Призовава да се сключи меморандум за разбирателство между Парламента, Съвета и Комисията, така че да се определят условията за асоцииране на законодателите към работата на групата за мониторинг, ако такава група е създадена на този етап;
11.
Възлага на своя председател да предаде настоящата резолюция съответно на Съвета, Комисията, Европейската централна банка и Комитета на европейските регулаторни органи по ценни книжа, както и на правителствата и парламентите на държавите-членки.
