A7-0199/2010
11.6.2010
*
ДОКЛАД
относно предложението за решение на Съвета относно прилагането на разпоредбите на достиженията на правото от Шенген във връзка с Шенгенската информационна система в Република България и в Румъния
(06714/2010 – C7‑0067/2010 – 2010/814(NLE))
Комисия по граждански свободи, правосъдие и вътрешни работи
Докладчик:
Carlos Coelho
Легенда на използваните знаци
PE 441.177v02-00
Легенда на използваните знаци
* Процедура на консултация
*** Процедура на одобрение
***I Обикновена законодателна процедура (първо четене)
***II Обикновена законодателна процедура (второ четене)
***III Обикновена законодателна процедура (трето четене)
(Посочената процедура се базира на правното основание, предложено в проекта на акт.)
Изменения към проект на акт
Измененията към проекта на акт, внесени от Парламента, се обозначават в получер курсив . Отбелязването в курсив е предназначено за съответните технически служби и се отнася до частите от проекта на акт, за които е предложено изменение с оглед изготвяне на окончателния текст (например очевидно грешни или липсващи части в текста на даден език). Предложенията за поправка подлежат на съгласуване със засегнатите технически служби.
Антетката на всяко изменение към съществуващ акт, който проектът на акт има за цел да измени, съдържа трети и четвърти ред, където се посочват съответно съществуващият акт и засегнатата разпоредба от него. Възпроизведените части от разпоредба на съществуващ акт, която Парламентът желае да измени, но която остава непроменена в проекта на акт, се отбелязват с получер шрифт. Евентуални заличавания, които засягат такива части от текста се обозначават по следния начин: [...].
СЪДЪРЖАНИЕ
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ Error! Bookmark not defined.
ИЗЛОЖЕНИЕ НА МОТИВИТЕ................................................ Error! Bookmark not defined.
РЕЗУЛТАТ ОТ ОКОНЧАТЕЛНОТО ГЛАСУВАНЕ В КОМИСИЯ Error! Bookmark not defined.
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно предложението за решение на Съвета относно прилагането на разпоредбите на достиженията на правото от Шенген във връзка с Шенгенската информационна система в Република България и в Румъния
(06714/2010 – C7-0067/2010 – 2010/0814(NLE) )
(Процедура на консултация)
Европейският парламент ,
– като взе предвид проекта на решение на Съвета (06714/2010),
– като взе предвид член 4, параграф 2 от Акта за присъединяване от 25 април 2005 г.
OВ L 157, 21.6.2005 г., стр. 204. , съгласно който Съветът се е консултирал с Парламента ( C7-0067/2010 ),
– като взе предвид член 55 от своя правилник,
– като взе предвид доклада на комисията по граждански свободи, правосъдие и вътрешни работи ( A7-0199/2010 ),
1. одобрява проекта на решение на Съвета във вида, в който е изменен;
2. приканва Съвета, в случай че възнамерява да се разграничи от текста, одобрен от Парламента, да информира последния за това;
3. призовава Съвета да се консултира отново с него, в случай че възнамерява да внесе съществени промени в текста, подложен на процедурата на консултация;
4. възлага на своя председател да предаде позицията на Парламента на Съвета и на Комисията.
Изменение
1
Проект на решение
Съображение 3
Текст, предложен от Съвета
Изменение
„На ХХХХ 2010 г. Съветът заключи, че условията в тази област са изпълнени от Република България и от Румъния. Следователно е възможно да се определи дата, от която достиженията на правото от Шенген във връзка с Шенгенската информационна система (ШИС) могат да се прилагат в тези държави-членки.“
„На ХХХХ 2010 г. Съветът заключи, че условията в тази област са изпълнени от Република България и от Румъния. Следователно е възможно да се определи дата, от която достиженията на правото от Шенген във връзка с Шенгенската информационна система (ШИС) могат да се прилагат в тези държави-членки.
Всяка от заинтересованите държави-членки следва да информира писмено Европейския парламент и Съвета, в рамките на шестмесечен срок, който започва да тече от датата на влизане в сила на настоящото решение, относно последващите действия, които възнамерява да предприеме във връзка с препоръките, които се съдържат в докладите за оценка и в документите относно последващите действия, които предстои да бъдат приложени.“ Or.
ИЗЛОЖЕНИЕ НА МОТИВИТЕ
А. Общ контекст
Румъния и България приеха достиженията на правото от Шенген, когато през 2007 г. се присъединиха към ЕС. В съответствие с член 4, параграф 2 от Акта за присъединяване, установяването чрез процедура на оценка, че необходимите условия за прилагането на всички части от достиженията на правото на Шенген (защита на данните, Шенгенска информационна система, въздушни, сухопътни, морски граници, полицейско сътрудничество и визи) са изпълнени от новите държави-членки, представлява предварително условие за вземането на решение от Съвета относно отмяна на проверките по вътрешните граници с тези държави.
Оценката за всяка нова държава-членка следва да започне след постъпване на искане от заинтересованата държава-членка (заявление за готовност). Те следва да се провеждат под ръководството на Работната група за оценка на Шенген (SCH-EVAL), като се започне с изпращането на въпросник до заинтересованата държава-членка относно всички части на достиженията на правото от Шенген и се продължи с посещения с цел проверка. Експертни екипи следва да бъдат изпратени до ШИС, бюрата на SIRENE, консулствата, границите и т.н. и те следва да подготвят изчерпателни доклади, съдържащи описания на фактите, оценки и препоръки, които могат да изискат допълнителни мерки и посещения за проследяване на тяхното изпълнение. Окончателният доклад следва да установи дали заинтересованата нова държава-членка, след като е била обект на цялостна процедура по оценка, изпълнява всички предварителни условия за практическо приложение.
Настоящият проект на решение относно прилагането на разпоредбите във връзка с Шенгенската информационна система (ШИС) в Република България и в Румъния е наистина първа стъпка към отмяна на проверките по вътрешните граници на ЕС за България и Румъния. Премахването на границите ще бъде обект на отделно решение на Съвета на по-късен етап, след провеждане на допълнителни оценки.
Съветът внесе в Парламента настоящото предложение за решение относно прилагането на разпоредбите във връзка с Шенгенската информационна система (ШИС) в Република България и в Румъния. В съответствие с Акта за присъединяване от 2005 г., посочените разпоредби се прилагат единствено в съответствие с решение на Съвета, след консултация с Парламента и след като съответната проверка чрез механизма за оценка на Шенген е установила, че условията за прилагане са изпълнени от заинтересованата държава-членка.
Съществуващата в рамките на Съвета Работна група за оценка на Шенген извърши проверка дали България и Румъния са постигнали задоволително равнище на защита на данните и достигна до положително заключение като цяло. Следователно, проектът за решение има за цел да определи дата, от която ще се прилагат разпоредбите относно Шенгенската информационна система. Вследствие на това, на България и Румъния ще бъдат предоставени реални данни от ШИС и те ще бъдат в състояние да въвеждат и да използват данни от ШИС, при определени ограничения.
1. Оценка на Шенген по отношение на България и Румъния във връзка със защитата на данни
Правилното прилагане от страна на България и Румъния на достиженията на правото от Шенген в областта на защитата на данни беше оценено в периода 27—30 април 2009 г. в съответствие с мандата на Работна група за оценка на Шенген.
а. България
По отношение на България експертната комисия одобри предприетите от различни министерства инициативи с цел разработване на схеми, които гарантират, че заинтересованите лица получават изчерпателна информация за своите права. Установените недостатъци се отнасят до приемането, прилагането и приложението на съответното законодателство, най-вече Препоръка № R (87)15 на Съвета на Европа относно използването на лични данни в полицейския сектор и необходимостта от съставяне на доклади относно упражняването на правата на заинтересованите лица и относно дейността на комисията за защита на личните данни (КЗЛД).
До януари 2010 г. вследствие на отправените й препоръки България осъществи необходимите законови изменения, за да гарантира цялостното прилагане на Препоръка № R(87)15 на Съвета на Европа. По отношение на правата на заинтересованите лица България укрепи сътрудничеството между КЗЛД и другите органи, и предприе мерки за повишаване на обществената информираност, например чрез нов уебсайт.
б. Румъния
По отношение на Румъния експертната комисия оцени извършваните от 2006 г. насам проверки на органите, използващи Шенгенската информационна система. Установените слабости засягат продължаващото очакване да се приемат два закона, уреждащи обработването на лични данни, свързани с ШИС, помещенията и ресурсите на Националния надзорен орган (ННО), и въвеждането на периодични или случайни проверки на данните на Шенген.
През февруари 2010 г., в рамките на последващите действия, свързани с препоръките, Румъния докладва, че законът за обработването на лични данни и за прилагането на Препоръка № R(87)15 на Съвета на Европа е публикуван и че предстои да бъдат приети насоки за прилагането му. Що се отнася до закона за създаването, организацията и функционирането на националната информационна система за сигнали за тревога, предстои той да бъде одобрен на междуведомствено равнище. Полагат се големи усилия по отношение на сградите и ресурсите на Националния надзорен орган, с цел да се изпълнят препоръките. Румъния също така докладва, че лицата, отговарящи за защитата на личните данни, извършват вътрешни проверки на случаен принцип по отношение на прилагането на мерките за сигурност.
На 26 април 2010 г. Съветът заключи, че са изпълнени условията в областта на защитата на данните и че няма пречки за приемането на Решението на Съвета относно прилагането на разпоредбите на достиженията на правото от Шенген във връзка с Шенгенската информационна система и съответно за въвеждането на реални данни от ШИС, веднага щом България и Румъния са технически готови да направят това.
Съгласно пътната карта в рамките на проекта „SISone4ALL“ за свързването на България и Румъния с ШИС II от 9 март 2010 г., се очаква, че към октомври 2010 г. и двете страни ще бъдат технически готови.
2. Следващи стъпки
След трансфера на реални данни от ШИС в България и Румъния, Работната група за оценка на Шенген ще удостовери дали разпоредбите относно ШИС са приложени правилно.
Съгласно пътната карта в рамките на проекта „SISone4ALL“ за свързването на България и Румъния с ШИС II от 9 март 2010 г., за България оценката на ШИС се предвижда да се извърши през периода 22—26 ноември 2010 г., а за Румъния — през периода 29 ноември — 3 декември 2010 г.
3. Молба на България и Румъния за присъединяване към „SISOne4ALL“ вместо към ШИС II
Поради значителното забавяне на развитието на ШИС II, България и Румъния решиха да не изчакват ШИС II да започне да функционира (понастоящем все още няма конкретен график), а да подадат молба за присъединяване към настоящия проект „SISOne4ALL“. При все това, понастоящем в рамките на ШИС1+RE има възможност за присъединяване на само две държави, но тази възможност вече е запазена за Обединеното кралство и Ирландия. Този проблем се очаква да се разреши до края на август тази година, с цел да се предостави възможност за присъединяването към ШИС1+RE на нови страни чрез техническото подобряване на настоящата система, което следва да приключи навреме за свързването на тези две страни с ШИС при спазване на настоящия график.
4. Преразглеждане на механизма за оценка на Шенген
През март 2009 г. Комисията представи предложения за изменяне на механизма за оценка на Шенген, а именно COM(2009)102, въз основа на член 66 от Договора за създаване на Европейската общност, и COM(2009)105, въз основа на т. нар. трети стълб, членове 30 и 31 от Договора за Европейския съюз.
На 20 октомври 2009 г. Парламентът отхвърли предложенията на Комисията и призова Комисията да ги оттегли и да представи нови предложения. Парламентът изтъкна, че предложените от Комисията правни основания за предложенията не отчитат в достатъчна степен ролята на Парламента по отношение на пространството на свобода, сигурност и правосъдие. Тъй като оценката се отнася, наред с другото, до ШИС, ВИС, Кодекса на шенгенските граници и визовия кодекс — инструменти, които бяха приети по процедурата за съвместно вземане на решение, Комисията следва да представи нови предложения. Новите предложения следва да се разглеждат съгласно процедурата за съвместно вземане на решение и чрез тях може да се създаде механизъм за оценка посредством изменение на конкретните инструменти.
С влизането в сила на Договора от Лисабон, предложението по третия стълб отпадна, но другото предложение (COM(2009)102)) все още е висящо, Комисията все още не го е оттеглила. В своето съобщение, обединяващо множество мерки, от 2 декември 2009 г., Комисията предложи член 74 от Договора за функционирането на ЕС като ново правно основание съгласно Договора от Лисабон
Съобщение на Комисията до Европейския парламент и до Съвета, озаглавено „Последствия от влизането в сила на Договора от Лисабон за междуинституционалните механизми за вземане на решения, които са в ход“, COM(2009)665 окончателен, 2.12.2009 г., с приложения .
На 25 ноември 2009 г., в своята резолюция относно Програмата от Стокхолм, Парламентът потвърди своята позиция, че е необходимо механизмът за оценка на Шенген да се преразгледа по начин, при който по целесъобразен начин.
Б. Позиция на докладчика
Докладчикът припомня, че Европейският парламент и по-специално членовете на комисията по граждански свободи, правосъдие и вътрешни работи трябва да имат достъп до докладите за оценка и до всяка друга съответна информация относно прилагането на всички отправени препоръки, преди да дадат своето обосновано и мотивирано становище.
Той очаква, че не само по отношение на настоящата оценка на защитата на данните, но и по отношение на другите оценки, които ще се извършат в останалите области, Съветът следва да бъде в състояние да гарантира, че Европейският парламент разполага с цялата необходима и налична информация, за да може надлежно да вземе решение и да извърши необходимия демократичен контрол.
Предложените изменения имат за цел да гарантират, че Европейският парламент, както и Съветът получават информация относно последващите мерки, предприемани от България и Румъния във връзка с недостатъците, установени от експертите по време на оценките на защитата на данните.
Докладчикът се възползва от тази възможност, за да напомни за необходимостта от създаване на опростен, ефективен и прозрачен механизъм за оценка, който следва да допълва настоящата оценка на Шенген и да предостави възможност за запазване на свободното движение в рамките на шенгенското пространство. Тъй като става въпрос за сигурността на шенгенското пространство и на гражданите в него, всички заинтересовани страни следва да участват активно в създаването на новата система за оценка, която ще предостави възможност за гарантиране на сигурността и за укрепване на принципа на взаимно доверие, което е от основно значение за запазването на шенгенското пространство.
РЕЗУЛТАТ ОТ ОКОНЧАТЕЛНОТО ГЛАСУВАНЕ В КОМИСИЯ
Дата на приемане
10.6.2010
Резултат от окончателното гласуване
+:
–:
0:
36
1
3
Членове, присъствали на окончателното гласуване
Jan Philipp Albrecht, Sonia Alfano, Emine Bozkurt, Simon Busuttil, Carlos Coelho, Agustín Díaz de Mera García Consuegra, Cornelia Ernst, Tanja Fajon, Hélène Flautre, Kinga Gál, Sylvie Guillaume, Anna Hedh, Salvatore Iacolino, Sophia in ‘t Veld, Teresa Jiménez-Becerril Barrio, Juan Fernando López Aguilar, Baroness Sarah Ludford, Monica Luisa Macovei, Nuno Melo, Claude Moraes, Carmen Romero López, Birgit Sippel, Csaba Sógor, Rui Tavares, Kyriacos Triantaphyllides, Axel Voss, Tatjana Ždanoka
Заместник(ци), присъствал(и) на окончателното гласуване
Edit Bauer, Andrew Henry William Brons, Anna Maria Corazza Bildt, Ioan Enciu, Ana Gomes, Станимир Илчев, Мария Неделчева, Zuzana Roithová, Ernst Strasser, Rainer Wieland, Cecilia Wikström
Заместник(ци) (чл. 187, пар. 2), присъствал(и) на окончателното гласуване
George Lyon, Diana Wallis
