ЕП гласува за цялостна забрана на търговията с котешка и кучешка кожа в ЕС
Потребители
2007-06-19 - 12:37
Депутатите приеха на първо четене законодателен доклад от Комисията по вътрешния пазар за цялостна забрана на търговията с кожа на кучета и котки в ЕС от 31 декември 2008 г.
През декември 2003 г. Европейският парламент призова Европейската комисия да състави регламент за забрана на вноса, износа, продажбата и производството на козина и кожа от кучета и котки. Три години по-късно ЕК представи този регламент след широк обществен протест заради наличието на доказателства, че вносът на продукти от кожа и козина от кучета и котки в ЕС продължава. В текста се казва, че вносът или износът на кожа от кучета и котки в Общността трябва да се забрани. Членовете на Комисията по вътрешния пазар на ЕП подкрепиха тази забрана с голямо мнозинство. Обаче те не подкрепиха предложеното от ЕК изключение към тази забрана, което гласи: "Въпреки това е уместно да се предвиди възможността за отклонение от общата забрана върху предлагането на пазара, вноса в Общността и износа от нея на кожа от котки и кучета, както и на продукти, съдържащи такава кожа, ако може да се гарантира, че кожата е от котки и кучета, които не са били отглеждани или убивани с цел производство на кожа, и ако тя е обозначена като такава . Така ще се избегне уронването на потребителското доверие в кожите и кожените продукти. Освен това е уместно да се предвиди възможността за отклонение от общата забрана, ако кожата се внася или изнася от Общността за лично ползване и следователно може да се счита, че тя не нарушава хармоничното функциониране на вътрешния пазар." Докладчикът на ЕП Eva-Britt Svensson (ЕОЛ/СЗЛ) категорично се обяви против приемането на това изключение, защото ако то остане в текста ще бъде използвано безскрупулно от търговците на котешка и кучешка кожа и тогава регламентът няма да има смисъл. "Ние искаме забрана, а не ограничение," коментира председателят на Комисията по вътрешния пазар Arlene McCarthy (ПЕС, Великобритания). По време на преговорите със Съвета депутатите се споразумяха, че ЕК може да включи клаузи, че кожа от кучета и котки може да се внася само за "образователни цели и за препариране на животни". Така депутатите успяха да договорят споразумение на първо четене по това законодателство. Това означава, че се очаква Съветът ще подкрепи измененията, гласувани от ЕП към предложеното от ЕК законодателство. Забраната ще важи от 31 декември 2008 г.
20070615IPR07883
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
