ВЪПРОС С ИСКАНЕ ЗА УСТЕН ОТГОВОР H-0032/10
за времето за въпроси на месечната сесия през Февруари 2010
съгласно член 116 от Правилника за дейността на ЕП
от
Olle Schmidt
към Комисията
Относно: Положението в Еритрея във връзка с липсата на свобода на изразяване на мнението и със задържането на журналисти
В Еритрея са задържани повече журналисти отколкото в Китай, макар че страната със своите 5,6 милиона жители да е относително малка. Сред задържаните е и шведският журналист Dawit Isaak, който е в затвора от 2001 г. без да е водено дело, само защото е упражнил правото си свободно да изрази мнението си.
Положението в Еритрея и възможността да се използва каналът на европейските финансови помощи, за да се окаже въздействие върху положението, бяха предмет на изслушването в Европейския парламент на баронеса Кристин Аштън в началото на януари. В отговора се подчертава, че европейската финансова помощ следва да се използва за това да се бди над защитата на правата на човека.
По какъв точно начин Комисията ще използва европейските финансови помощи, за да бди над това, дали в Еритрея се спазват правата на човека?
Dawit Isaak е в затвора поради единствената причина, че е упражнил правото си на свободно изразяване на мнение, основно право за гражданите на ЕС.
Какво смята да предприеме Комисията в този конкретен случай, за да постигне освобождаването на гражданина на ЕС Dawit Isaak?
